open-index/open-wikipedia-markdown huggingface dataset:
শ্বিৰিন এম. ৰায়

**শ্বিৰিন এম. ৰায়** এফ বি এ (; জন্ম: ১ ডিচেম্বৰ ১৯৬০) এগৰাকী আন্তঃশাখা পণ্ডিত যিয়ে ৰাজনীতি বিজ্ঞান আৰু আন্তঃৰাষ্ট্ৰীয় সম্পৰ্কৰ সীমা অতিক্ৰম কৰি কাম কৰে। তেওঁ আন্তঃৰাষ্ট্ৰীয় ৰাজনৈতিক অৰ্থনীতি, বিশ্বায়ন, উত্তৰ-ঔপনিৱেশিক শাসন, গণতন্ত্ৰ আৰু লিংগ শাসনৰ প্ৰতিষ্ঠান আৰু প্ৰক্ৰিয়াৰ মাজৰ সংযোগ বিষয়ক গৱেষণাৰ বাবে তেওঁ পৰিচিত॥ তেওঁ ৱাৰউইক বিশ্ববিদ্যালয়ৰ ৰাজনীতি আৰু আন্তঃৰাষ্ট্ৰীয় অধ্যয়নৰ অধ্যাপক আছিল আৰু আন্তৰ্জাতিক উন্নয়ন ৱাৰৱিক আন্তঃবিষয়ক গৱেষণা কেন্দ্ৰৰ (ডব্লিউআইচিআইডি) প্ৰতিষ্ঠাপক।

২০২২ চনৰ জুলাই মাহত লণ্ডন বিশ্ববিদ্যালয়ৰ স্কুল অৱ অৰিয়েণ্টেল এণ্ড আফ্ৰিকান ষ্টাডিজ (এছ অ’ এ এছ)ৰ ৰাজনীতি আৰু আন্তঃৰাষ্ট্ৰীয় সম্পৰ্ক বিভাগৰ বিশিষ্ট গৱেষণা অধ্যাপিকা হিচাপে নিশ্চিত হয়। তেওঁ ২০২২ চনৰ ছেপ্টেম্বৰ মাহত SOAS-ত পদ গ্ৰহণ কৰিছিল। 

## জীৱনী
ভাৰতৰ নতুন দিল্লীত জন্মগ্ৰহণ কৰা শ্বিৰিন এম ৰায়ে মডাৰ্ণ স্কুলত পঢ়িছিল। দিল্লী বিশ্ববিদ্যালয়ৰ হিন্দু মহাবিদ্যালয়ৰ পৰা বি.এ. আৰু ভাৰতৰ দিল্লী বিশ্ববিদ্যালয়ৰ ৰাজনীতি বিজ্ঞান বিভাগৰ পৰা এম.এ. উত্তীৰ্ণ হোৱাৰ পাছত কেম্ব্ৰিজ বিশ্ববিদ্যালয়ৰ ক্ৰাইষ্ট কলেজ আৰু সমাজ আৰু ৰাজনীতি বিজ্ঞান অনুষদৰ পৰা চীনৰ উদাৰীকৰণ আৰু শৈক্ষিক সংস্কাৰৰ বিষয়ত গৱেষণা কৰি‍ ডক্টৰেট ডিগ্ৰী লাভ কৰে। 

১৯৮৯ চনত ৰায়ে ৱাৰউইক বিশ্ববিদ্যালয়ৰ ৰাজনীতি আৰু আন্তঃৰাষ্ট্ৰীয় অধ্যয়ন বিভাগত পূৰ্ণকালীন প্ৰবক্তা হিচাপে নিযুক্তি পোৱা প্ৰথমগৰাকী মহিলা হিচাপে যোগদান কৰে আৰু ২০২২ চনলৈকে তাত কাৰ্যনিৰ্বাহ কৰে। এতিয়া তেওঁ ৰাজনীতি আৰু আন্তঃৰাষ্ট্ৰীয় অধ্যয়ন বিভাগৰ SOAS-ৰ বিশিষ্ট গৱেষণা অধ্যাপিকা। 

ৰায় ৱাৰউইক বিশ্ববিদ্যালয়ৰ ৰাজনীতি আৰু আন্তঃৰাষ্ট্ৰীয় অধ্যয়ন বিভাগৰ সন্মানীয় অধ্যাপক, এল এছ ইৰ লিংগ অধ্যয়ন বিভাগৰ অতিথি অধ্যাপক (২০২১ -) আৰু মনাছ বিশ্ববিদ্যালয়ৰ এডজাণ্ট অধ্যাপক। 

## সন্মান
২০২২ চনৰ জুলাই মাহত ৰায়ক ব্ৰিটিছ আন্তঃৰাষ্ট্ৰীয় অধ্যয়ন সংস্থাৰ বিশিষ্ট অৱদান বঁটাৰে সন্মানিত কৰা হয়।

২০২১ চনত ৰায় ব্ৰিটিছ একাডেমীৰ ফেল' হিচাপে নিৰ্বাচিত হয়। 

২০১৭ চনত পলিটিকেল ষ্টাডিজ এছ’চিয়েশ্যনে নাৰীবাদী আন্তঃৰাষ্ট্ৰীয় সম্পৰ্ক আৰু আন্তঃৰাষ্ট্ৰীয় ৰাজনৈতিক অৰ্থনীতিৰ শাখালৈ‍ তেওঁৰ অৱদানৰ স্বীকৃতি স্বৰূপে আন্তঃৰাষ্ট্ৰীয় সম্পৰ্কৰ পি এইচ ডি ডিচাৰ্টেচন বঁটাক শ্বিৰিন এম ৰায় বঁটাৰ নামেৰে নামকৰণ কৰে॥

ৰায়ক ২০১৫ চনত আন্তঃৰাষ্ট্ৰীয় অধ্যয়ন সংস্থাৰ দ্বাৰা নাৰীবাদী তত্ত্ব আৰু লিংগ অধ্যয়ন বিশিষ্ট পণ্ডিত বঁটাৰে সন্মানিত কৰা হৈছিল। 

২০১০ চনত ৰায় সমাজ বিজ্ঞান একাডেমীৰ ফেলো হিচাপে নিৰ্বাচিত হয়।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰীবাদী
শ্ৰেণী:ভাৰতীয় নাৰী
আশা পোছলে

**ছাবিৰা বেগম ** (; উৰ্দু: آشا پوسلے; ১৯২৭ – ২৫ মাৰ্চ ১৯৯৮) পাকিস্তানী ছবিৰ প্ৰথম নায়িকা আছিল।তেওঁ আশা পোছলে নামেৰে অধিক পৰিচিত আছিল।
## কৰ্মজীৱন
তেওঁ লাহোৰত নিৰ্মিত গৱন্দী (১৯৪২) ছবিত সহযোগী অভিনেত্ৰী হিচাপে চলচ্চিত্ৰীয় জীৱনৰ আৰম্ভণি কৰিছিল। তাৰ পিছত ব্ৰিটিছ ভাৰতত চিত্ৰগ্ৰহণ কৰা হিন্দী ছবি চম্পাত (১৯৪৫) মুখ্য চৰিত্ৰত অভিনয় কৰে। প্ৰখ্যাত সংগীত পৰিচালক গুলাম হাইদৰে তেওঁক পেছাদাৰী নাম আশা পোছলে দিছিল। ১৯৪৭ চনত ভাৰত বিভাজনৰ পিছত তেওঁ পৰিয়ালৰ সৈতে নতুনকৈ সৃষ্টি হোৱা পাকিস্তানলৈ প্ৰব্ৰজন কৰে।

তেওঁ উৰ্দু ভাষাত পাকিস্তানত প্ৰথম মুক্তি পোৱা ছবি তেৰী য়াদৰ (১৯৪৮) নায়িকা। তেওঁ বিখ্যাত ভাৰতীয় অভিনেতা দিলীপ কুমাৰৰ ভাতৃ নাছিৰ খানৰ বিপৰীতে মুখ্য নাৰী চৰিত্ৰত অভিনয় কৰিছিল। ১৯৪০, ১৯৫০ আৰু ১৯৬০ দশকত ছবিত মুখ্য নাৰী চৰিত্ৰত অভিনয় কৰাৰ পিছত তেওঁ সহযোগী চৰিত্ৰত অভিনয় কৰিবলৈ লয়, বিশেষকৈ কৌতুক অভিনেতা নাজাৰ আৰু আছিফ জাহৰৰ সৈতে। চাৰি দশকৰো অধিক সময়ৰ তেওঁৰ চলচ্চিত্ৰ কেৰিয়াৰত ১৪৩খন ছবিত অভিনয় কৰিছিল।

১৯৮২ চনত তেওঁক ৩০ বছৰীয়া উৎকৰ্ষতাৰ বাবে  নিগাৰ আলোচনীৰ স্বত্বাধিকাৰ ইলিয়াচ ৰচিদীয়ে প্ৰতিষ্ঠা কৰা 'নিগাৰ বঁটা' প্ৰদান কৰা হয়।

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:পাকিস্তানৰ ব্যক্তি
নন্দিনী বাজপাই

**নন্দিনী বাজপাই ** ভাৰতীয় মূলৰ এগৰাকী বষ্টন-ভিত্তিক লেখিকা।  তেওঁৰ প্ৰথম যুৱ প্ৰাপ্তবয়স্ক উপন্যাস "ৰেড টাৰ্বান হোৱাইট হৰ্চ: মাই চিষ্টাৰ হাৰিকেন ৱেডিং" ২০১৩ চনত স্কলাষ্টিক ইণ্ডিয়াই প্ৰকাশ কৰিছিল। বাজপাইৰ কিতাপ 'ষ্টাৰকৰ্চড' নামৰ এখন ঐতিহাসিক যুৱ প্ৰাপ্তবয়স্ক উপন্যাস ৰূপা পাব্লিকেশ্যনে ২০১৩ চনৰ নৱেম্বৰত প্ৰকাশ কৰিছিল। তেওঁৰ অন্য এখন কিতাপ 'ঋষি এণ্ড দ্য কাৰ্মিক কেট' কিশোৰ সকলৰ বাবে (৯ বছৰ আৰু অধিক বয়সৰ শিশুৰ বাবে) লিখা। ২০১৫ চনৰ ছেপ্টেম্বৰত ৰূপা পাব্লিকেশ্বনে এই কিতাপখন প্ৰকাশ কৰিছিল। 
২০১৭ চনৰ নৱেম্বৰত নিকি গাৰ্চিয়া লিটল এ ব্ৰাউনে ২০১৯ চনৰ বসন্তত প্ৰকাশৰ বাবে নন্দিনী বাজপাইৰ সমসাময়িক যুৱ প্ৰাপ্তবয়স্ক উপন্যাস 'এ মেড ইন মেহেন্দি' ক্ৰয় কৰে। তেওঁৰ যুৱ প্ৰাপ্তবয়স্ক উপন্যাস 'চিষ্টাৰ অফ দ্য বলীউড ব্ৰাইড' ২০২১ চনৰ গ্ৰীষ্মকালত প্ৰকাশৰ বাবে লিটল ব্ৰাউন/পপীয়ে ক্ৰয় কৰিছিল। 

## ব্যক্তিগত জীৱন
নন্দিনী বাজপাইৰ জন্ম উত্তৰ প্ৰদেশৰ মিৰাট অঞ্চলৰ এটা ৰাজপুত পৰিয়ালত হৈছিল। তেওঁৰ দেউতাক এজন সামৰিক বিষয়া আছিল। তেওঁৰ তিনিগৰাকী ভগ্নী আছে।  চৌহানৰ চাৰিগৰাকী ভগ্নীৰ ভিতৰত আটাইতকৈ কনিষ্ঠ গৰাকী হৈছে প্ৰখ্যাত ভাৰতীয় লেখিকা অনুজা চৌহান।  
১৯৯১ চনত নন্দিনী পৰিয়ালৰ সৈতে অষ্ট্ৰেলিয়ালৈ গুচি যায়। ১৯৯৪ চনত বিবাহৰ পিছত তেওঁ আমেৰিকা যুক্তৰাষ্ট্ৰলৈ গুচি যায়। তেওঁ প্ৰথম সন্তানৰ জন্মলৈকে বষ্টনৰ ফিডেলিটি ইনভেষ্টমেণ্টছত কাম কৰিছিল। যেতিয়া তেওঁ পোনপ্ৰথমে লিখিবলৈ আৰম্ভ কৰিছিল তেতিয়া কেইবাটাও সম্প্ৰদায় আৰু পশু উদ্ধাৰকাৰী স্বেচ্ছাসেৱী গোটৰ সৈতে জড়িত হৈছিল। তেওঁ ২০১৫ চনত ইণ্ডিয়া নিউ ইংলেণ্ড ৱমেন অফ দা ইয়েৰ বঁটাৰ বাবে মনোনীত হৈছিল। 

## তথ্যৰ উৎস
শ্ৰেণী: ভাৰতীয় ব্যক্তিশ্ৰেণী: লেখিকাশ্ৰেণী: ঔপন্যাসিক
ৰেহানা

**ৰেহানা অঞ্জুমান চৌধুৰী  ** (; ১০ মাৰ্চ ১৯৩১ – ২৩ এপ্ৰিল ২০১৩), বা চমুকৈ ৰেহানা এগৰাকী চলচ্চিত্ৰ অভিনেত্ৰী আছিল। তেওঁ মূলতঃ ভাৰতীয় আৰু পাকিস্তানী চলচ্চিত্ৰত কাম কৰিছিল। তেওঁক "দ্য কুইন অফ চাৰ্ম" আৰু "দ্য ডান্সিং ডেমচেল অফ বম্বে" নামেৰেও জনা যায়। তেওঁ সগাই, তদবীৰ, হম এক হ্যায়, শ্বেহনাই, সাজন, সম্ৰাট ঔৰ সৰগম আদি ছবিত মুখ্য নাৰী চৰিত্ৰত অভিনয় কৰিছিল।
## কৰ্মজীৱন
কে এল ছায়গল-সুৰাইয়া অভিনীত তদবীৰৰ দৰে ছবিত নৃত্যৰ চৰিত্ৰ আৰু সৰু সৰু চৰিত্ৰত অভিনয় কৰাৰ পিছত তেওঁ হম এক হ্যায় (১৯৪৬) ছবিত ডাঙৰ ব্ৰেক লাভ কৰে। কাকতালীয়ভাবে এইখন দেৱ আনন্দৰো প্ৰথম ছবি আছিল। সাজনৰ (১৯৪৭) নায়িকা আছিল ৰেহানা। এইখন ছবি আৰু লগতে শ্বেহনাইৰ (১৯৪৭) সফলতাৰ পিছত তেওঁ "ৰাতিটোৰ ভিতৰতে তাৰকা" হৈ পৰিছিল। ১৯৪৮ চনৰ পৰা ১৯৫১ চনলৈকে তেওঁৰ কেৰিয়াৰৰ সৰ্বোত্তম পৰ্যায় আছিল; কাৰণ তেওঁ সেই সময়ৰ প্ৰায়বোৰ শীৰ্ষ নায়কৰ সৈতে যুটী বান্ধি বহুবোৰ ছবি কৰিছিল, যেনে একট্ৰেছত (১৯৪৮) প্ৰেম আদিবৰ সৈতে, সুনেহৰে দিনত (১৯৪৯) ৰাজ কাপুৰৰ সৈতে আৰু সৰগম (১৯৫০), দিলৰুবাত দেৱ আনন্দৰ সৈতে (১৯৫০), নিৰ্দোষ (১৯৫০) আৰু সুৰজমুখীত (১৯৫০) শ্যামৰ সৈতে, অদাত (১৯৫১) শেখৰৰ সৈতে, আৰু সগাইত (১৯৫১) প্ৰেমনাথৰ সৈতে । ইয়াৰ ভিতৰত তেওঁৰ দুখন ডাঙৰ হিট আছিল সৰগম (১৯৫০) আৰু সগাই (১৯৫১)।

## তথ্য সংগ্ৰহ

## বাহ্যিক সংযোগ
* 
শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:পাকিস্তানৰ অভিনেত্ৰী
শৰ্মিলা ৰেগে

**শৰ্মিলা ৰেগে** (; ৭ অক্টোবৰ ১৯৬৪ – ১৩ জুলাই ২০১৩) এগৰাকী ভাৰতীয় সমাজবিজ্ঞানী, নাৰীবাদী পণ্ডিত আৰু ৰাইটিঙ কাষ্ট, ৰাইটিঙ জেণ্ডাৰৰ লেখিকা। তেওঁ পুনে বিশ্ববিদ্যালয়ৰ ক্ৰান্তিজ্যোতি সাবিত্ৰীবাই ফুলে মহিলা অধ্যয়ন কেন্দ্ৰ (লিংগ অধ্যয়ন বিভাগ)ৰ নেতৃত্ব দিছিল যিটো পদত তেওঁ ১৯৯১ চনৰ পৰা আছিল। ২০০৬ চনত তেওঁ মাদ্ৰাজ ইনষ্টিটিউট অৱ ডেভেলপমেণ্ট ষ্টাডিজ (এম আই ডি এছ)ৰ পৰা উন্নয়ন অধ্যয়নত বিশিষ্ট অৱদানৰ বাবে মেলকম আদিচেছিয়া বঁটা লাভ কৰে।

## শিক্ষাৰ অৱদান
ৰেগে ভাৰতৰ অন্যতম আগশাৰীৰ নাৰীবাদী পণ্ডিত আছিল, যিয়ে ভাৰতৰ নাৰীবাদী বিতৰ্কক শ্ৰেণী, জাতি, ধৰ্ম আৰু যৌনতাৰ প্ৰশ্নৰ সন্মুখত মুকলি কৰাৰ লগতে‍ ‘দলিত দৃষ্টিভংগী' গঢ়ি তোলাৰ কাম অতি গুৰুত্বপূৰ্ণভাৱে কৰিছে‍। শৈক্ষিক ক্ষেত্ৰৰ ভিতৰত ৰেগেৰ কাম হ'ল দলিত ছাত্ৰ-ছাত্ৰীৰ অধিকাৰৰ বাবে যুঁজ দিয়া, ভাৰতৰ সমালোচনাত্মক শৈক্ষিক সংস্কাৰৰ প্ৰতি তেওঁৰ এয়া দায়বদ্ধতাৰ সাক্ষ্য৷ এটা মৃত্যু বাৰ্তাত তেওঁক "ফুলে-আম্বেডকাৰাইট নাৰীবাদী ৱেল্ডাৰ" বুলি বৰ্ণনা কৰা হৈছে যিয়ে "জাতিৰ গাঁথনিগত হিংসা আৰু যৌনতা আৰু শ্ৰমৰ সৈতে ইয়াৰ সম্পৰ্কক নাৰীবাদী বক্তৃতালৈ আনিছিল"। ভাৰতত মহিলাসকলৰ প্ৰশ্নক কেন্দ্ৰ কৰি তেওঁৰ উদ্বেগ, ইতিহাস ৰচনাৰ নতুন আৰু বিকল্প পদ্ধতিত তেওঁ যথেষ্ট অৰিহণা যোগাইছিল আৰু ভাৰতৰ ইতিহাসৰ ৰাজনৈতিক পৰিৱেশত প্ৰায়ে অৱহেলিত হৈ অহা দলিত কণ্ঠ আৰু দৃষ্টিভংগীৰ প্ৰতি হিন্দু জাতিৰ অন্ধবিন্দুবোৰ উন্মোচন কৰিছিল। আধুনিক ৰাষ্ট্ৰ গঠনত বি. আৰ. আম্বেদকাৰৰ কেন্দ্ৰীয় ভূমিকা স্থানান্তৰিত কৰাৰ বিষয়ত তেওঁ দিয়া গুৰুত্বই নিশ্চিত কৰিছে যে পৰাস্তৰ পৰা অহা কণ্ঠস্বৰ অদৃশ্য হৈ নাথাকে আৰু ৰাজহুৱা বিতৰ্কত ৰাজনৈতিক প্ৰতিযোগিতা আৰু আলোচনাৰ বাবে স্থান মুকলি কৰে যি অৰ্থনৈতিক বিকাশ আৰু গোলকীকৰণৰ উক্তিৰ দ্বাৰা দ্ৰুতগতিত মৃদু হৈ পৰিছে। ৰেগেৰ অন্যতম প্ৰধান গ্ৰন্থ আছিল ১৯৯০ চনত জনপ্ৰিয় আম্বেদকাৰিজমৰ ওপৰত লিখা 'ইণ্টাৰৰ'গেটিং দ্য থিছিছ অৱ 'ইৰেচনেল ডেইফিকেশন' ৰচনাখন প্ৰথমবাৰৰ বাবে ইকনমিক এণ্ড পলিটিকেল উইকলিত প্ৰকাশ পাইছিল (ভলিউম ৪৩, সংখ্যা ৭, ১৬ ফেব্ৰুৱাৰী ২০০৮), আৰু দ্য হাংগাৰ অৱ দ্য ৰিপাব্লিক: আৱাৰ প্ৰেজেণ্ট ইন ৰেট্ৰ'স্পেক্ট, খণ্ড ইণ্ডিয়া চিন্স দ্য ৯০ চিৰিজত ছপা কৰা হৈছিল তুলিকা বুকছৰ দ্বাৰা।

তেওঁৰ শেষৰখন প্ৰকাশিত গ্ৰন্থ এগেইনষ্ট দ্য মেডনেছ অৱ মনুত তেওঁ ব্ৰাহ্মণিক পিতৃতন্ত্ৰৰ বিৰুদ্ধে তেওঁৰ মতাদৰ্শগত যুঁজখনক আমন্ত্ৰণ জনাই নাৰী আন্দোলনত আম্বেদকাৰৰ ভূমিকাক কেন্দ্ৰীভূত কৰিব বিচাৰিছিল আৰু জাতি ব্যৱস্থাই কেনেকৈ নাৰীৰ বিৰুদ্ধে গ্ৰেডেড হিংসাৰ সৃষ্টি কৰে তাক দাঙি ধৰিছিল। বিকল্প ইতিহাস লেখাৰ ওপৰত তেওঁৰ বিশেষ মনোনিৱেশে জ্ঞান আৰু সাংস্কৃতিক অনুশীলনৰ স্থানীয় আৰু মৌখিক পৰম্পৰাক নতুন জীৱন দিছে, জাতীয় স্মৃতিৰ আৰ্কাইভ গঢ়ি তোলা অনুবাদ প্ৰকল্পৰ জৰিয়তে জনসাধাৰণৰ দৃষ্টিগোচৰ কৰিছে‍।

২০০২ চনত তেওঁ মহিলা অধ্যয়ন বিভাগত শিশুৰ বাবে ডে কেয়াৰ চেণ্টাৰ স্থাপন কৰে।

## ব্যক্তিগত
১৩ জুলাই ২০১৩ তাৰিখে কোলন কৰ্কট ৰোগত আক্ৰান্ত হৈ তেওঁৰ মৃত্যু হয়।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰীবাদী লেখক
শ্ৰেণী:ভাৰতীয় নাৰী
কমলা কোটনিছ

**কমলা কোটনিছ  ** (; ১৯২৮ – ২০০০) এগৰাকী ভাৰতীয় অভিনেত্ৰী। ১৯৪০ দশকত তেওঁ তেলুগু আৰু হিন্দী চলচ্চিত্ৰত অভিনয় কৰিছিল। ১৯৪৬ চনত মুক্তি পোৱা হম এক হ্যায় ছবিখনত দেৱ আনন্দৰ প্ৰথম নায়িকা হিচাপেও তেওঁ উল্লেখযোগ্য।
## প্ৰাৰম্ভিক জীৱন
কমলা কোটনিছৰ বৰ্তমানৰ অন্ধ্ৰ প্ৰদেশত তেলেগু মাতৃ আৰু বৃটিছ পিতৃৰ ঘৰত কমলাবাই নামেৰে  জন্ম হৈছিল। তেওঁৰ পি়তৃ সেনাবাহিনীত আছিল। সৰুতে তেওঁক এজন জমিদাৰে দত্তক লৈছিল। পিছলৈ ১৯৪১ চনত তেওঁ পাণ্ডুৰংগ কোটনিছৰ সৈতে বিবাহপাশত আবদ্ধ হয়, যিজন আগশাৰীৰ চিনেমাট’গ্ৰাফাৰ ডি.এছ. কোটনিছৰ ভায়েক আছিল। তেওঁৰ ভনীয়েক ৰামনাদ ইষ্টেটৰ ৰাজপৰিয়ালৰ সৈতে "সংযুক্ত" আছিল। অভিনেত্ৰী লতা তেওঁৰ ভাগিনীয়েক।
## Filmography
*জীৱন জ্যোতি (তেলুগু)- ১৯৪০
*বাল নাগাম্মা (তেলুগু)- ১৯৪২
*চেঞ্চু লক্ষ্মী (তেলুগু)- ১৯৪৩
*ভাগ্যলক্ষ্মী (তেলুগু)- ১৯৪৩
*সীতা ৰাম জনম (তেলুগু)- ১৯৪৩
*তহচিলদাৰ (তেলুগু)- ১৯৪৪
*হম এক হ্যায় (হিন্দী)- ১৯৪৪
*গকুল (হিন্দী)- ১৯৪৬
*মেৰা সুহাগ (হিন্দী) – ১৯৪৭
*আগে ভাগো (হিন্দী)- ১৯৪৭
*সিধা ৰাস্তা (হিন্দী)- ১৯৪৯
*সতী অহল্যা (হিন্দী)- ১৯৪৯
## তথ্য সংগ্ৰহ

শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
অঞ্জলি ৰয়

**অঞ্জলি ৰয়** (; এপ্ৰিল ১৯৩০ – ২২ জানুৱাৰী ২০১৭) এগৰাকী বিশিষ্ট ভাৰতীয় মাইক’লজিষ্ট আৰু শিক্ষাবিদ আছিল। ভেঁকুৰ প্ৰজাতিৰ ৰয়’প’ৰাছৰ নাম তেওঁৰ সন্মানত ৰখা হৈছে। 

## প্ৰাৰম্ভিক জীৱন
ৰয়ৰ জন্ম হৈছিল ১৯৩০ চনৰ এপ্ৰিল মাহত ৰাজশাহীত, তাৰ পিছত স্বাধীনতাৰ পূৰ্বৰ ভাৰতত আৰু এতিয়া বাংলাদেশত। ১৯৪৫ চনত তাত থকা ছোৱালী বিদ্যালয়ৰ পৰা তেওঁ মেট্ৰিক পৰীক্ষাত উত্তীৰ্ণ হয়। তেওঁ কলিকতাৰ প্ৰেচিডেন্সি কলেজৰ পৰা উদ্ভিদ বিজ্ঞানত সন্মানসহ স্নাতক ডিগ্ৰী লাভ কৰিছিল আৰু ১৯৫২ চনত বালিগঞ্জ বিজ্ঞান মহাবিদ্যালয়ৰ পৰা স্নাতকোত্তৰ ডিগ্ৰী অৰ্জন কৰিছিল। এছ.এন. বেনাৰ্জীৰ তত্ত্বাৱধানত কলিকতা বিশ্ববিদ্যালয়ৰ পৰা তেওঁ ডি.এছচি. ডিগ্ৰী লাভ কৰিছিল।

## প্ৰাৰম্ভিক গৱেষণা আৰু শৈক্ষিক
ৰয়ে প্ৰাৰম্ভিক পোষ্ট ডক্টৰেট গৱেষণা ক'ৰিঅ'লেলাছৰ বিষয়ে‍ কানাডাত মিল্ড্ৰেড কে নোবেলছৰ তত্ত্বাৱধানত কৰিছিল। ভাৰতলৈ উভতি আহি তেওঁ কলিকতা স্কুল অৱ ট্ৰপিকেল মেডিচিনত চিকিৎসা মাইকোলজিষ্ট হিচাপে কাম আৰম্ভ কৰিছিল। ১৯৭৪ চনত তেওঁ বৰ্ধমান বিশ্ববিদ্যালয়ত অধ্যাপক হিচাপে যোগদান কৰিছিল। পাঁচ বছৰৰ পাছত তেওঁ বিশ্ব-ভাৰতী বিশ্ববিদ্যালয়লৈ যায় আৰু ১৯৯৫ চনত অৱসৰ লোৱালৈকে তেওঁ তাত আছিল। অধ্যাপক হিচাপে ৰয়ে ১০জন পি.এইচডি. গৱেষকক পৰামৰ্শ দিছিল।

## পলিপোৰৰ বিশেষত্ব
right|thumb|180x180px|এলমেৰিনা হ’ল’ফেয়া, গিল থকা এটা পলিপ’ৰ
ৰয়ে পচি যোৱা কাঠৰ পলিপোৰৰ প্ৰতি স্থায়ী আগ্ৰহ গঢ়ি তুলিছিল, আৰু ভেঁকুৰৰ গোটটোৰ শ্ৰেণীবিভাজনৰ প্ৰতি নিজকে উৎসৰ্গা কৰিছিল, ৰূপবিজ্ঞান, শৰীৰচৰ্চা, সংস্কৃতিৰ বৈশিষ্ট্য, ৰাসায়নিক প্ৰতিক্ৰিয়া, ইহঁতৰ প্ৰৰোচিত পচনৰ ধৰণ আৰু ইহঁতৰ যৌনতাৰ ওপৰত ভিত্তি কৰি ইয়াৰ বৈশিষ্ট্য নিৰ্ণয় কৰিছিল। তেওঁ এই বিষয়ে প্ৰায় ১৫০খন গৱেষণা-পত্ৰ লিখিছিল আৰু তেওঁৰ ক্ষেত্ৰৰ কৰ্তৃত্বশীল আলোচনীত প্ৰকাশ পাইছিল। তেওঁ ইণ্ডিয়ান মাইক’লজিকেল ছ’চাইটিৰ অফিচিয়েল জাৰ্নেল জাৰ্নেল অৱ মাইকোপেথ’লজিকেল ৰিচাৰ্চৰ পৰামৰ্শদাতা সমিতিতো কাৰ্যনিৰ্বাহ কৰিছিল।

ৰয়ৰ এই গৱেষণাৰ শিখৰত উপনীত হয় ১৯৯৬ চনত তেওঁৰ ছাত্ৰ অসিত বৰণ দেৰ সৈতে সহযোগিতা কৰি ভাৰতৰ পলিপ’ৰেচিয়া শীৰ্ষক এখন মনোগ্ৰাফত। মনোগ্ৰাফে ১১৪টা পলিপোৰেচি প্ৰজাতিৰ সাৰাংশ দাঙি ধৰিছিল, যি মূলতঃ সমগ্ৰ ভাৰতৰ পৰা চল্লিশ বছৰত সংগ্ৰহ কৰা লেখকসকলৰ নিজৰ তথ্যৰ ওপৰত আধাৰিত। ইয়াৰ উপৰিও, তেওঁলোকে বহুতো উদ্ভিদবিদ্যাৰ প্ৰতিষ্ঠানত, বিশেষকৈ ডেৰাডুনৰ প্ৰেচিডেন্সি কলেজ আৰু বন গৱেষণা প্ৰতিষ্ঠানৰ সংগ্ৰহসমূহ অধ্যয়ন কৰিছিল।

ডিয়ে তেওঁৰ সন্মানত পলিপ’ৰেচিয়াৰ এটা প্ৰজাতিৰ নাম ৰয়’প’ৰাছৰ থৈছিল।

২০১৭ চনৰ ২২ জানুৱাৰীত ৰয়ৰ মৃত্যু হয়।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
নিম্মী

**নিম্মী ** (জন্ম:**নবাব বানো**; ; ১৮ ফেব্ৰুৱাৰী ১৯৩৩ – ২৫ মাৰ্চ ২০২০), হিন্দী ছবিত কাম কৰা এগৰাকী ভাৰতীয় অভিনেত্ৰী। ভাৰতীয় চলচ্চিত্ৰৰ "সোণালী যুগৰ" অন্যতম আগশাৰীৰ অভিনেত্ৰী হিচাপে গণ্য কৰা নিম্মি ১৯৫০ দশকৰ সৰ্বাধিক পাৰিশ্ৰমিক পোৱা অভিনেত্ৰীসকলৰ ভিতৰত অন্যতম আছিল।

নিম্মীয়ে গাঁৱৰ উৎহাসী মহিলাৰ চৰিত্ৰত অভিনয় কৰি জনপ্ৰিয়তা লাভ কৰিছিল যদিও ফেণ্টাচী আৰু সামাজিক ছবিৰ দৰে ভিন্ন ধাৰাতো অভিনয় কৰিছে। তেওঁৰ শ্ৰেষ্ঠ অভিনয় হৈছে বৰসাত (১৯৪৯), দীদাৰ (১৯৫১), সজা (১৯৫১), ভাৰতৰ প্ৰথম টেকনিকালাপ ছবি আন (১৯৫২), দাগ (১৯৫২), অমৰ (১৯৫৪), উৰাণ খতোলা (১৯৫৫), কুন্দন (১৯৫৫) আৰু বসন্ত বাহাৰ (১৯৫৬)। ৰাজ কাপুৰে তেওঁৰ নাম নবাব বানোৰ পৰা "নিম্মী"লৈ সলনি কৰে।

## তথ্য সংগ্ৰহ

## বাহ্যিক সংযোগ
* শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
উমা আনন্দ

**উমা আনন্দ ** (; ১৯২৩ – ১৩ নৱেম্বৰ ২০০৯) এগৰাকী ভাৰতীয় সাংবাদিক, অভিনেত্ৰী আৰু সম্প্ৰচাৰক আছিল। নীচা নগৰ (১৯৪৬), টেক্সি ড্ৰাইভাৰ (১৯৫৪) উমা আনন্দ অভিনীত উল্লেখযোগ্য চলচ্চিত্ৰ।
## জীৱন
১৯২৩ চনত ব্ৰিটিছ ভাৰতৰ পঞ্জাৱৰ লাহোৰত এটা বঙালী খ্ৰীষ্টান পৰিয়ালত তেওঁ জন্মগ্ৰহণ কৰে। তেওঁৰ এগৰাকী ভগ্নী ইন্দু মিত্ৰ পাকিস্তানত বাস কৰা ভাৰতনাট্যমৰ এগৰাকী দিগগজ আছিল।

উমা কেতন আনন্দ আৰু বিবেক আনন্দৰ মাতৃ আৰু বলীউডৰ চলচ্চিত্ৰ পৰিচালক চেতন আনন্দৰ পত্নী। ১৯৪৩ চনত তেওঁলোক বিবাহপাশত আবদ্ধ হৈছিল।  নীচা নগৰ (১৯৪৬) ছবিত তেওঁ মূল নাৰী চৰিত্ৰত অভিনয় কৰিছিল। স্বামী চেতন আৰু দেওৰেক বিজয় আনন্দৰ সৈতে তেওঁ টেক্সি ড্ৰাইভাৰ ছবিখন ৰচনা কৰিছিল, য'ত কল্পনা কাৰ্তিক আৰু তেওঁৰ দেওৰেক দেৱ আনন্দে অভিনয় কৰিছিল। স্বামীৰ পৰা বিচ্ছিন্ন হোৱাৰ পিছত তেওঁ ইব্ৰাহিম আলকাজীৰ সংগিনী হয়।

১৯৬৫ চনৰ পৰা ১৯৮১ চনলৈ তেওঁ সংগীত নাটক অকাডেমীৰ দ্বাৰা প্ৰকাশিত আলোচনী “সংগীত নাটক”ৰ সম্পাদক আছিল। তেওঁ বহুতো শিশু গ্ৰন্থও লিখে, যিবোৰ ভাৰতৰ নেচনেল বুক ট্ৰাষ্টে বিভিন্ন ভাৰতীয় ভাষাত অনুবাদ কৰি প্ৰকাশ কৰিছিল। তেওঁৰ শেষৰখন গ্ৰন্থ “চেতন আনন্দ: দ্য পয়েটিক্স অফ ফিল্ম”ৰ তেওঁৰ ডাঙৰ পুত্ৰ কেতন আনন্দৰ সৈতে তেওঁ সহ-লেখক আছিল আৰু ইয়াত ১৯৪০  আৰু ১৯৫০ দশকৰ মুম্বাইৰ থিয়েটাৰ আৰু চলচ্চিত্ৰ জীৱনক চিত্ৰিত কৰা হৈছে।
 
২০০৯ চনৰ ১৩ নৱেম্বৰত তেওঁৰ মৃত্যু হয়।
## তথ্য সংগ্ৰহ

## বাহ্যিক সংযোগ
* 
*  on YouTube
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় সাহিত্যিক
সোহিনী ৰায়

**সোহিনী ৰায়** (; জন্ম ২৫ আগষ্ট ১৯৬৬) হ'ল ভাৰতৰ এগৰাকী ধ্ৰুপদী মণিপুৰী নৃত্যশিল্পী, নৃত্য-গৱেষক আৰু নৃতত্ত্ববিদ; বৰ্তমান তেওঁ আমেৰিকাৰ লছ এঞ্জেলছত থাকে‍।

## প্ৰাৰম্ভিক কেৰিয়াৰ
ৰায়ে সাত বছৰ বয়সৰ পৰাই কলকাতাৰ মণিপুৰী নৰ্টনালয়ত গুৰু বিপিন সিং, দৰ্শনা ঝাবেৰী আৰু কলাৱতী দেৱীৰ অধীনত মণিপুৰী নৃত্য অধ্যয়ন কৰিছিল। এঘাৰ বছৰ বয়সত গুৰু বিপিন সিঙৰ ওচৰত দীক্ষা লৈ‍ চৈধ্য বছৰ বয়সত পেছাদাৰীভাৱে অনুষ্ঠান পৰিৱেশন কৰিবলৈ আৰম্ভ কৰে। চৈধ্য বছৰ বয়সৰ পৰা গুৰু বিপিন সিঙৰ গৱেষণা সহায়ক আছিল আৰু ১৯৮২ চনত ভাৰত চৰকাৰৰ সংস্কৃতি মন্ত্ৰালয়ৰ পৰা মণিপুৰী নৃত্যৰ ৰাষ্ট্ৰীয় বৃত্তি লাভ কৰে। একে সময়তে তেওঁ কলকাতাৰ মডাৰ্ণ হাইস্কুল ফৰ গাৰ্লছৰ পৰা স্কুলীয়া শিক্ষা গ্ৰহণ কৰিছিল আৰু স্কুলৰ অনুষ্ঠানত নৃত্য প্ৰদৰ্শনও কৰিছিল।

## শৈক্ষিক কেৰিয়াৰ
ৰায়ে বি. এছচি. আৰু এম.এছচি. কলিকতা বিশ্ববিদ্যালয়ৰ পৰা নৃতত্ত্বত বিষয়ত আহৰণ কৰিছিল। পাছত তেওঁ লছ এঞ্জেলেছৰ কেলিফৰ্ণিয়া বিশ্ববিদ্যালয়ৰ পৰা নৃত্তয এম.এ. আৰু নৃতত্ত্বত পি.এইচডি. লাভ কৰে। হাৰ্ভাৰ্ড ডিভিনিটি স্কুলৰ চেণ্টাৰ ফৰ দ্য ষ্টাডি অৱ ৱৰ্ল্ড ৰিলিজিয়নছৰ ফেল' আৰু ইউনিভাৰ্চিটি অৱ কেলিফৰ্ণিয়া, হিউমেনিটিজ ৰিচাৰ্চ ইনষ্টিটিউট, ইউনিভাৰ্চিটি অৱ কেলিফৰ্নিয়া, ইৰভাইনৰ ফেকাল্টী ফেল' আছিল। তেওঁ কেলিফৰ্ণিয়া বিশ্ববিদ্যালয়, ইৰভাইন, কেলিফৰ্ণিয়া বিশ্ববিদ্যালয়, চাণ্টা বাৰ্বাৰা আৰু চাণ্টা মনিকা কলেজত অধ্যাপনা কৰি আহিছে আৰু তেওঁৰ বহুতো প্ৰকাশন আছে।

## নৃত্য জীৱন
সোহিনী ৰায় দক্ষিণ কেলিফৰ্ণিয়াৰ মণিপুৰী ডান্স ভিজনছ – ইনষ্টিটিউট অৱ মণিপুৰী ডান্সৰ প্ৰতিষ্ঠাপক আৰু কলাত্মক পৰিচালক। তেওঁ ধ্ৰুপদী মণিপুৰী নৃত্যৰ বহুতো প্ৰডাকচন যথা হৰাও-কুম্মেই: মণিপুৰী নৃত্যত আনন্দময় উদযাপন, গীত-গোবিন্দ, কৃষ্ণ-নিংছিংবা পৰিৱে‍শন আৰু নৃত্য পৰিচালনা কৰিছে আৰু ইউৰোপ আৰু উত্তৰ আমেৰিকা আৰু ভাৰতত পৰিৱে‍শন আৰু ভ্ৰমণ কৰিছে।

## শৈক্ষিক বঁটা আৰু কৃতিত্ব
জয়ন্তী বঁটা, কলিকতা বিশ্ববিদ্যালয়, ভাৰত (১৯৮৮); ৰাষ্ট্ৰীয় বৃত্তি, কলিকতা বিশ্ববিদ্যালয়, ভাৰত (১৯৮৮); বিশ্ববিদ্যালয়ৰ স্বৰ্ণ পদক, কলিকতা বিশ্ববিদ্যালয়, ভাৰত (২০১১) লাভ কৰিছে‍।২০০৯ চনত ৰয়েল এণ্ট্ৰ’প’লজিকেল ইনষ্টিটিউটৰ তৰফৰ পৰা শিল্পৰ নৃতত্ত্বৰ বাবে‍ জে বি ডনে বঁটা লাভ কৰে‍।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শাম্মী (অভিনেত্ৰী)

**নাৰ্গিছ ৰাবাদী ** (;  ২৪ এপ্ৰিল ১৯২৯ – ৬ মাৰ্চ ২০১৮), এগৰাকী ভাৰতীয় অভিনেত্ৰী, যাক মঞ্চনাম শাম্মীৰে অধিক পৰিচিত। তেওঁ দুশৰো অধিক হিন্দী ছবিত অভিনয় কৰিছিল। যেতিয়া মুৰ্খালীৰে ভৰা আৰু কৌতুকধৰ্মী চৰিত্ৰৰ কথা আহে, তেতিয়া শাম্মীয়ে চলচ্চিত্ৰ নিৰ্মাতাসকলৰ, বিশেষকৈ ১৯৪৯–১৯৬৯ চনৰ সময়ছোৱাত আৰু পিছলৈ ১৯৮০–২০০২ চনৰ সময়ছোৱাত পচন্দৰ অভিনেত্ৰী আছিল। সহযোগী অভিনেত্ৰী হিচাপে তেওঁৰ বিখ্যাত ছবিসমূহৰ ভিতৰত আছে- দিল অপনা ঔৰ প্ৰীত পৰায়ী, হাফ টিকট, হলাকু, সমাজ কো বদল দালো, খুদাগৱাহ, কুলি নং ১, গোপী কিষাণ আৰু হম সাথ সাথ হ্যায় আৰু ৰাজেশ খান্নাৰ সৈতে দ্য ট্ৰেইন, আচঁল, কুদৰত, ৰেড ৰোজ, আৱৰা বাপ আৰু স্বৰ্গ আদি ছবি। তেওঁ ১৯৪৯–১৯৫৫ চনৰ ভিতৰতো হিন্দী ছবিত মূল নায়িকা বা দ্বিতীয় নায়িকা হিচাপে অভিনয় কৰা এগৰাকী আগশাৰীৰ অভিনেত্ৰী আছিল। পিছলৈ ১৯৮৬ চনৰ পৰা ১৯৯৮ চনলৈকে বহু জনপ্ৰিয় টেলিভিছন ধাৰাবাহিক, যেনে- দেখ ভাই দেখ, জবান সম্ভাল কে, শ্ৰীমান শ্ৰীমতী, কভি য়ে কভি ৱো, ফিল্মী চক্কৰ আদিত অভিনয় কৰে। শাম্মী ফেশ্বন ডিজাইনাৰ মণি ৰাবাদীৰ কনিষ্ঠ ভগ্নী।
## তথ্য সংগ্ৰহ

## বাহ্যিক সংযোগ
* 
*  
শ্ৰেণী:হিন্দী চলচ্চিত্ৰৰ অভিনেত্ৰী
মাহিয়া নাজিব

**মাহিয়া নাজিব** (, ১৯২৬-১৯৮২) য়েমেনৰ এগৰাকী মহিলা অধিকাৰ কৰ্মী, সম্পাদিকা আৰু সাংবাদিক আছিল। ১৯৬০ চনত তেওঁ ফাটাত শ্বামছান [মাউণ্ট শ্বামছানৰ কুমাৰী] প্ৰতিষ্ঠা কৰে আৰু তেওঁক এডেনৰ প্ৰথম মহিলা মাহেকীয়া আলোচনীৰ মহিলা সম্পাদিকা হিচাপে পৰিগণিত হয়।

মাহিয়া নাজিবে আদনত জন্মগ্ৰহণ কৰিছিল।

১৯৫০ চনত নাজিবে সাপ্তাহিক আল-নাহদা কাকতৰ মহিলা স্তম্ভ সম্পাদনা কৰিছিল। যেতিয়া তেওঁ ফটাত ছামছান প্ৰতিষ্ঠা কৰিছিল তেতিয়া ই আৰব উপদ্বীপৰ প্ৰথম মহিলা আলোচনী আছিল। তেওঁৰ মুকলি সম্পাদকীয়ত মহিলাৰ অধিকাৰৰ বাবে হেঁচা প্ৰয়োগ কৰাত মহিলা সাংবাদিকতাৰ ওপৰত গুৰুত্ব আৰোপ কৰা হৈছিল৷

ভগ্নী আৰব দেশসমূহৰ মহিলা সাংবাদিকতাই তেওঁলোকৰ চৰকাৰসমূহক মহিলাগৰাকীক তেওঁৰ অধিকাৰ প্ৰদান কৰিবলৈ, তেওঁৰ বাবে বিদ্যালয় আৰু বিশ্ববিদ্যালয় মুকলি কৰিবলৈ আৰু তেওঁক জীৱিকা নিৰ্বাহৰ সুযোগ প্ৰদান কৰিবলৈ হেঁচা প্ৰয়োগ কৰাত যথেষ্ট অৰিহণা যোগাইছিল।}}

১৯৬০ চনৰ জানুৱাৰী মাহত এডেনত প্ৰথমখন আলোচনী প্ৰকাশ কৰা মহিলা আলোচনী *ফাটাত শ্বানছান*ৰ তেওঁ পৰিচালন সম্পাদিকা  ।

১৯৬০ চনত ইজিপ্তৰ কায়ৰোত অনুষ্ঠিত হোৱা আফ্ৰিকান-এছিয়ান মহিলা সন্মিলনৰ দৰে কেইবাখনো আন্তঃৰাষ্ট্ৰীয় মহিলা সন্মিলনত নাজিব য়েমেনৰ প্ৰতিনিধি আছিল।
## তথ্যসূত্ৰ

শ্ৰেণী:য়েমেনৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:য়েমেনৰ ব্যক্তি
কাব্যমাতা

**কাব্যমাতা** (সংস্কৃত: काव्यमाता, ইংৰাজী: Kavyamata) হিন্দু ধৰ্মৰ ঋষি ভৃগুৰ এগৰাকী পত্নী। শুক্ৰ গ্ৰহৰ দেৱতা আৰু অসুৰৰ গুৰু শুক্ৰদেৱৰ মাতৃ। অসুৰসকলৰ সুৰক্ষ প্ৰদান কৰা হেতুকে পালনকৰ্তা বিষ্ণুৱে তেওঁৰ মূৰ কাটি পেলাইছিল।

## কিংবদন্তী
দেৱীকেন্দ্ৰিক কাব্যগ্ৰন্থ দেৱী ভাগৱত পুৰাণত এই চৰিত্ৰৰ কিংবদন্তিৰ বিষয়ে আলোচনা কৰা হৈছে। এবাৰ অসুৰসকলে দেৱতাৰ বিৰুদ্ধে তীব্ৰ যুদ্ধ আৰম্ভ কৰিছিল। বিষ্ণু আৰু দেৱতাসকলে খেদি খেদি অসুৰসকলক শুক্ৰৰ আশ্ৰম পোৱালেগৈ। অসুৰ আহি পোৱাৰ সময়ত কোনো পুৰুষেই আশ্ৰমত উপস্থিত নাছিল; শুক্ৰ আৰু তেওঁৰ পিতৃ কৰ্মস্থলীত আছিল। কাব্যমাতাই সকলো দেৱতাক মায়া কৰি গভীৰ নিদ্ৰাৰ অৱস্থালৈ পঠিয়াই দিলে। ধ্যান শক্তিৰ দ্বাৰা কাব্যমাতাই দেৱৰ ৰজা ইন্দ্ৰক শিলাখণ্ড কৰি পেলালে আৰু তেওঁক পক্ষাঘাতগ্ৰস্ত কৰি পেলালে। বিষ্ণুৱে নিজৰ সুদৰ্শন চক্ৰক আহ্বান কৰিলে আৰু সুদৰ্শন চক্ৰ প্ৰহাৰ কৰি কাব্যমাতাৰ মূৰটো কাটি পেলালে। শুক্ৰৰ পিতৃ মহামুনি ভৃগুৱে নিজৰ আশ্ৰমলৈ উভতি আহি বিষ্ণুক নাৰী-বধ পাপৰ বাবে ক্ষুব্ধ হৈ অভিশাপ দিয়ে৷ এই অভিশাপৰ ফলত বিষ্ণুৱে পৃথিৱীত কেইবাবাৰো জন্ম ল’ব লগা হয় আৰু এনে গৰ্হিত কাৰ্য্যৰ বাবে বাৰে বাৰে জন্ম-মৃত্যুৰ যন্ত্ৰণা সহ্য কৰিব লগীয়া হয়। ভৃগুৱে তেওঁৰ কমণ্ডলুৰ (পানীৰ পাত্ৰ) পৰা পবিত্ৰ পানী ছটিয়াই কাব্যমাতাক পুনৰজীৱীত কৰিলে আৰু কাব্যমাতাই গভীৰ টোপনিৰ পৰা সাৰ পোৱাৰ দৰে উঠি বহিল।

## নাৰী-হত্যা
যদিও হিন্দু ধৰ্মত নাৰী-হত্যাক অধৰ্ম বুলি গণ্য কৰা হয়, মহান মহাকাব্য ৰামায়ণত বিষ্ণুৰ অৱতাৰ শ্ৰীৰামে ধৰ্মৰ মতে গুৰু বিশ্বমিত্ৰৰ পৰামৰ্শ অনুসৰি যক্ষিনী তাটক বধ কৰিছিল। বিশ্বমিত্ৰৰ ৰামক পতিয়ন নিয়াবলৈ "ইন্দ্ৰৰ আধিপত্যতা বৰ্তাই ৰাখিবলৈ" ষড়যন্ত্ৰ কৰি বিষ্ণুৱে হত্যা কৰা কাব্যমাতাৰ কাহিনী বৰ্ণনা কৰিছে, ইয়াৰ অৰ্থ হৈছে যে বিশ্বাসঘাতক আৰু দুষ্ট ব্যক্তিক ৰজাৰ ধৰ্ম অনুসৰি লিংগ নিৰ্বিশেষে শাস্তি দিব পাৰি।

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:কিংবদন্তি
মাৰিয়া আল-মাছানী

**মাৰিয়া আল-মাছানী** (,জন্ম-১৯৮৪) এগৰাকী য়েমেন আৰু কানাডাৰ ফেশ্বন ডিজাইনাৰ  আৰু জনসংযোগৰ কাৰ্যবাহী যিয়ে মানৱ অধিকাৰ উলংঘাৰ লিপিবদ্ধ কৰা ব্লগ য়েমেন ৰাইটছ মনিটৰৰ সহ-প্ৰতিষ্ঠাপক আছিল। ২০১২ চনত চিএনএনৰ ইনছাইড মিডল ইষ্টে তেওঁক আঠজন 'পৰিৱৰ্তনৰ এজেণ্ট'ৰ ভিতৰত অন্যতম হিচাপে নিৰ্বাচিত কৰে৷
## প্ৰাথমিক জীৱন আৰু কৰ্মজীৱন
ৰাছিয়াত জন্মগ্ৰহণ কৰা মাৰিয়া আল-মাছানী তিনি বছৰ বয়সত য়েমেনলৈ গুচি যায়। ১৬ বছৰ বয়সত তেওঁ পেনচিলভেনিয়াৰ ইৰিলৈ গুচি যায় আৰু স্থানীয় কলেজত পঢ়িছিল৷ তাৰ পিছত কাৰ্লেটন বিশ্ববিদ্যালয়ত অৰ্থনৈতিক উন্নয়নৰ বিষয়ে অধ্যয়ন কৰিবলৈ অট'ৱালৈ স্থানান্তৰিত হয়।.

আল-মাছানীয়ে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত মিছ ইউনিভাৰ্ছ কানাডাৰ বাবে ৰাষ্ট্ৰীয় পৰ্যায়ত মিছ ইউনিভাৰ্ছ প্ৰতিযোগিতাত অংশগ্ৰহণ কৰা প্ৰথমগৰাকী প্ৰতিযোগী হিচাপে আৰু ২০১০ চনত এই প্ৰতিযোগিতাত মিছ কনজেনিয়েলিটিৰ খিতাপ জয় কৰা প্ৰথমগৰাকী য়েমেনী প্ৰতিযোগী হিচাপে ৰাষ্ট্ৰীয় আৰু আন্তঃৰাষ্ট্ৰীয় দৃষ্টিগোচৰ হয়।  ২০১৫ চনত বিবাহপাশত আবদ্ধ হোৱাৰ আগতে তেওঁ কানাডাৰ সংসদৰ দুটা ৰাজনৈতিক দল লিবাৰেল পাৰ্টি আৰু এনডিপিৰ এগৰাকী কৰ্মচাৰীৰ বাবেও কাম কৰিছিল৷ তাৰপিছত তেওঁ অৱসৰ গ্ৰহণ কৰিছিল আৰু ফেশ্বন অধ্যয়ন কৰিবলৈ নিজৰ কেৰিয়াৰ সলনি কৰিছিল৷ তেওঁ পৰ্যায়ক্ৰমে এগৰাকী ডিজাইনাৰ আৰু ইমেজ কনচালটেণ্ট হৈছিল।

২০১১ চনত আৰব বসন্তৰ সময়ত আল-মাছানীয়ে য়েমেন ৰাইটছ মনিটৰ প্ৰতিষ্ঠা কৰিছিল৷ তেওঁলোকে পৰম্পৰাগত বাতৰি মাধ্যমক বাধা দিয়াৰ সময়ত ছ'চিয়েল মিডিয়াৰ জৰিয়তে বাতৰি আপডেট কৰাৰ উপায় প্ৰদান কৰিছিল৷ পিছলৈ এণ্ডি কাৰ্ভিনে তেওঁক য়েমেনত বিৰোধী কাৰ্যকলাপৰ বিষয়ে তেওঁৰ অন্যতম নিৰ্ভৰযোগ্য উৎস হিচাপে উল্লেখ কৰিছিল।
## তথ্যসূত্ৰ
শ্ৰেণী:য়েমেনৰ ব্যক্তি
শ্ৰেণী:সমাজকৰ্মী
শ্ৰেণী:য়েমেনৰ মহিলা সমাজকৰ্মী
শ্বেৰিন ৰত্নগৰ

**শ্বেৰীন এফ. ৰত্নগৰ**  () এগৰাকী ভাৰতীয় প্ৰত্নতত্ত্ববিদ, যাৰ কামৰ কেন্দ্ৰবিন্দু হৈছে সিন্ধু উপত্যকাৰ সভ্যতা। তেওঁ কেইবাখনো গ্ৰন্থ আৰু শৈক্ষিক পাঠ্যপুথিৰ লেখিকা।

## শিক্ষা আৰু কৰ্মজীৱন
পুনে বিশ্ববিদ্যালয়ৰ ডেক্কান কলেজত ৰত্নগৰে‍ শিক্ষা গ্ৰহণ কৰিছিল৷ ইউনিভাৰ্চিটি কলেজ লণ্ডনৰ ইনষ্টিটিউট অৱ আৰ্কিঅ’লজিত তেওঁ মেছ’পটেমিয়ান প্ৰত্নতত্ত্ব অধ্যয়ন কৰিছিল। তেওঁ দিল্লী জৱাহৰলাল নেহৰু বিশ্ববিদ্যালয়ৰ ঐতিহাসিক অধ্যয়ন কেন্দ্ৰৰ পুৰাতত্ত্ব আৰু প্ৰাচীন ইতিহাস  বিভাগৰ অধ্যাপক আছিল। তেওঁ ২০০০ চনত অৱসৰ গ্ৰহণ কৰে, আৰু বৰ্তমান মুম্বাইত বাস কৰা এগৰাকী স্বতন্ত্ৰ গৱেষক। সিন্ধু উপত্যকা সভ্যতাৰ সমাপ্তিৰ কাৰকসমূহৰ অধ্যয়নৰ বাবে তেওঁ বিখ্যাত।

## অযোধ্যা বিবাদ
২০০৩ চনৰ মে’ মাহত চুন্নী চেণ্ট্ৰেল ৱাকফ ব’ৰ্ডে - যিয়ে‍ বাবৰি মছজিদটো আগতে হিন্দু মন্দিৰৰ স্থানত আছিল বুলি নাকচ কৰিছিল - তেতিয়াৰ ভাঙি পেলোৱা মছজিদটোত ৰত্নগৰ, সুৰজ ভান আৰু ধনেশ্বৰ মণ্ডলক ভাৰতৰ প্ৰত্নতাত্ত্বিক জৰীপ সংস্থাই (এএছআই) চলোৱা খনন পৰীক্ষা কৰিবলৈ অনুমতি দিয়াৰ বাবে এলাহাবাদ উচ্চ ন্যায়ালয়ৰ সন্মুখত আৱে‍দন জনাইছিল; অনুৰোধটো তৎক্ষণাত মঞ্জুৰ কৰা হৈছিল।  ৰত্নগৰে মণ্ডলৰ সৈতে খননকৰণ বন্ধ হোৱাৰ পাছত দুবাৰকৈ  জুন আৰু ছেপ্টেম্বৰ মাহত এই স্থান পৰিদৰ্শন কৰিছিল। তেওঁলোক সকলোৱে এই গোচৰৰ ৱাকফ ব’ৰ্ডৰ বিশেষজ্ঞ সাক্ষী হিচাপে পদচ্যুত হৈছিল, আৱিষ্কাৰসমূহৰ স্তৰীয় ৰেকৰ্ড দুৰ্বল ৰখাৰ বাবে এ এছ আইক দোষাৰোপ কৰিছিল আৰু গঠনটোৰ তলত মন্দিৰ বিচাৰি পোৱাৰ বিষয়ে তেওঁলোকৰ সিদ্ধান্ত নাকচ কৰিছিল।

২০০৭ চনত ৰতনগৰ আৰু মণ্ডলৰ সহযোগত অযোধ্যা: খননৰ পাছত পুৰাতত্ত্ব (তুলিকা পাব্লিচাৰ্ছ; নতুন দিল্লী) শীৰ্ষক এক অতি সমালোচনাত্মক মূল্যায়নৰ লেখক। ইয়াৰ ফলত অৱশ্যে আদালতে উপ-ন্যায়ৰ বিষয়সমূহৰ ওপৰত তেওঁলোকৰ ৰাজহুৱা আলোচনাক—য’ত এ এছ আইৰ প্ৰতিৱে‍দন আৰু আন সাক্ষীৰ জবানবন্দীৰ দৰে কেমেৰাৰ ভিতৰত দাখিল কৰা কথা জড়িত আছিল—তাক অৱজ্ঞাসূচক বুলি ধৰি লৈছিল তেওঁলোকৰ ফালৰ পৰা নিঃচৰ্ত ক্ষমা বিচৰা আৰু প্ৰকাশকে সকলো বিক্ৰী নোহোৱা কপি প্ৰত্যাহাৰ কৰাৰ পাছতো পৰৱৰ্তী সময়ত তেওঁলোকক টোকেন জৰিমনা দাখিল কৰিবলৈ নিৰ্দেশ দিয়া হৈছিল, যিটোক পণ্ডিতসকলে তেতিয়াৰ পৰা মধ্যস্থতা কৰাৰ ন্যায়িক প্ৰচেষ্টা হিচাপে বৈশিষ্ট্যযুক্ত কৰাৰ লগতে শৈক্ষিক বিতৰ্কৰ সাধাৰণ নীতি-নিয়মসমূহক পৰিসীমাৱদ্ধ কৰা বুলি উল্লেখ কৰিছে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
অহিলাৱতী

**অহিলাৱতী** (সংস্কৃত: अहिलावती, ইংৰাজী: Ahilawati) হিন্দু মহাকাব্য মহাভাৰতত বৰ্ণনা কৰা এগৰাকী নাৰি চৰিত্ৰ৷ অহিলাৱতীক মৌৰৱী আৰু কামকান্তিকা বুলিও কোৱা হয়৷ কিংবদন্তি অনুসৰি অহিলাৱতী ঘটোৎকচৰ পত্নী আছিল।

## কিংবদন্তী
অহিলাৱতী বা মৌৰৱী আছিল প্ৰাগজ্যোতিষপুৰৰ ৰজা নৰকাসুৰৰ সেনাপতি মুৰাৰ কন্যা। এবাৰ ভগৱান কৃষ্ণই পত্নী সত্যভামাৰ সৈতে নৰকাসুৰক পৰাস্ত কৰিবলৈ ৰাওনা হ’ল। প্ৰথমে মৌৰৱীয়ে সত্যভামাৰ লগত যুদ্ধ কৰিলে। কৃষ্ণই নৰকাসুৰক বধ কৰাৰ পাছত মৌৰৱীৰ পিতৃ মুৰাক বধ কৰে। মৌৰৱীয়ে পিতৃৰ মৃত্যুৰ প্ৰতিশোধ লোৱাৰ সিদ্ধান্ত ল’লে। অৱশ্যে কৃষ্ণৰ দেৱত্ব উপলব্ধি কৰাৰ পিছত তেওঁ কৃষ্ণৰ ওচৰত আত্মসমৰ্পণ কৰিলে। কৃষ্ণই তেওঁক অতি সোনকালে বিয়া হ’ব বুলি প্ৰতিশ্ৰুতি দি তেওঁক সান্ত্বনা দিলে। ইয়াৰ পিছত হিড়িম্বাপুৰৰ (বৰ্তমানৰ ডিমাপুৰ) ৰজা ঘটোৎকচৰ সৈতে অহিলাৱতীৰ বিবাহ হৈছিল৷ ঘটোৎকচৰ পিতৃ আছিল ভীম আৰু মাতৃৰ নাম আছিল হিড়িম্বী। এওঁকেই অসমৰ কছাৰীসকলৰ পূৰ্বপুৰুষ বুলি কোৱা হয়। তেওঁৰ মূৰটো চুলিবিহীন (উৎকোচ) আৰু ঘট বা পাত্ৰৰ দৰে আকৃতিৰ হোৱাৰ বাবেই তেওঁৰ নামটোৰ উৎপত্তি হৈছে। তেওঁলোকৰ অঞ্জনাপৰ্ৱ, বৰবৰিক আৰু মেঘৱৰ্ণ নামৰ তিনিজন পুত্ৰৰ জন্ম হৈছিল।

## লোককথা
লোককথা অনুসৰি অহিলাৱতী এগৰাকী নাগ কন্যা (সৰ্প-কুমাৰী) আছিল। তেওঁ শিৱৰ পবিত্ৰ সৰ্প বাসুকীৰ কন্যা আছিল। কাহিনী অনুসৰি অহিলাৱতীয়ে শিৱক বাহি বা অপবিত্ৰ ফুল আগবঢ়োৱাৰ বাবে শিৱৰ পত্নী পাৰ্বতীয়ে তেওঁক অভিশাপ দিছিল।

## তথ্য সংগ্ৰহ

শ্ৰেণী:কিংবদন্তি
শ্ৰেণী:মহাভাৰতৰ চৰিত্ৰ
মঞ্জু ৰায়

**মঞ্জু ৰায়**  () হ'ল এগৰাকী মলিকুলাৰ এনজাইম’লজী আৰু কেন্সাৰ বায়’কেমিষ্ট্ৰীৰ বিশেষজ্ঞ ভাৰতীয় বিজ্ঞানী। তেওঁৰ গৱেষণাই কেন্সাৰ প্ৰতিৰোধী ঔষধৰ বিকাশ আৰু কোষৰ পাৰ্থক্য প্ৰক্ৰিয়া বুজি পোৱাত যথেষ্ট অৰিহণা যোগাইছে। তেওঁৰ আগ্ৰহৰ ভিতৰত টিউমাৰ জৈৱ ৰসায়ন আৰু আণৱিক এনজাইম’লজী। ১৯৮৯ চনত তেওঁ বিজ্ঞান আৰু প্ৰযুক্তিবিদ্যাৰ শান্তি স্বৰূপ ভাটনগৰ বঁটাৰে সন্মানিত হৈছিল, ‘জৈৱ বিজ্ঞান’ শিতানত এই বঁটা লাভ কৰা মাত্ৰ দ্বিতীয়গৰাকী মহিলা।

## শিক্ষা
ৰায়ে কলিকতা বিশ্ববিদ্যালয়ৰ সন্মানীয় বিজ্ঞান মহাবিদ্যালয় চৌহদৰ পৰা ১৯৬৯ চনত শৰীৰবিজ্ঞানত এম.এছচি. আৰু ১৯৭৫ চনত জৈৱ ৰসায়ন বিষয়ত পিএইচ.ডি. লাভ কৰে। 

## গৱেষণা
ৰায়ে ইণ্ডিয়ান এছ’চিয়েশ্যন অৱ কালটিভেচন অৱ ছায়েন্সৰ বায়’কেমিষ্ট্ৰি বিভাগত কেৰিয়াৰ আৰম্ভ কৰিছিল। ২০১০ চনৰ ডিচেম্বৰৰ পৰা তেওঁ কলকাতাৰ বসু ইনষ্টিটিউটত এমেৰিটাছ বিজ্ঞানী আছিল। ৰায়ৰ গৱেষণাই কেইবাটাও বিপাকীয় পথৰ পাৰ্শ্বক্ৰিয়াত মিথাইলগ্লাইঅক্সেলৰ জৈৱিক ভূমিকা বুজি পোৱাৰ ওপৰত গুৰুত্ব আৰোপ কৰিছে। তেওঁৰ কেৰিয়াৰৰ সময়ছোৱাত তেওঁ আৰু তেওঁৰ দলটোৱে মিথাইলগ্লাইঅক্সেল এনাবলিজম আৰু কেটাবলিজমৰ সৈতে জড়িত এনজাইমৰ শৃংখলা পৃথক, বিশুদ্ধ আৰু বৈশিষ্ট্য নিৰ্ণয় কৰিছে। তেওঁৰ কামে মিথাইলগ্লাইঅক্সেলৰ কেন্সাৰ বিৰোধী গুণ অধ্যয়নতো গুৰুত্ব আৰোপ কৰিছে, প্ৰথম পৰ্যায়ৰ ক্লিনিকেল ট্ৰায়েলত ইতিবাচক ফলাফল পোৱা গৈছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
লোইটংবাম আশালতা দেৱী

**লোইটংবাম আশালতা দেৱী** ( ইংৰাজী : Loitongbam Ashalata Devi; জন্ম: ৩ জুলাই ১৯৯৩) আশালতা দেৱী নামেৰে পৰিচিত এগৰাকী ভাৰতীয় পেছাদাৰী ফুটবলাৰ যিয়ে ইণ্ডিয়ান মহিলা লীগ ক্লাব ইষ্ট বেংগলৰ ডিফেণ্ডাৰ হিচাপে খেলে আৰু ভাৰতীয় মহিলা জাতীয় দলৰ অধিনায়ক।  দেৱীক এছিয়াৰ অন্যতম উন্নত ডিফেণ্ডাৰ হিচাপে গণ্য কৰা হয় আৰু ভাৰতীয় জাতীয় দলৰ হৈ ১০০খন খেল খেলা প্ৰথমগৰাকী মহিলা ফুটবলাৰ।

## আৰম্ভণি জীৱন
দেৱীৰ জন্ম হৈছিল মণিপুৰৰ ইম্ফলত।  ১৩ বছৰ বয়সৰ পৰাই ফুটবল খেলিবলৈ আৰম্ভকৰে। 

## ক্লাব কেৰিয়াৰ
### নিউ ৰেডিয়েণ্ট
২০১৫ চনত দেৱীয়ে ধীভেহি মহিলা প্ৰিমিয়াৰ লীগ ফ্ৰেঞ্চাইজি নিউ ৰেডিয়েণ্ট ডব্লিউ.এছ.চি. এইদৰে তেওঁ বেম্বেম দেৱীৰ পিছত ভাৰতৰ বাহিৰৰ ক্লাবৰ বাবে খেলা দ্বিতীয়গৰাকী ভাৰতীয় হিচাপে পৰিগণিত হয়। 
সেই বিশেষ ছিজনত তেওঁ ক্লাবটোৰ সৈতে লীগ জয় কৰিছিল।

### ৰাইজিং ষ্টুডেণ্ট ক্লাব
২০১৬ চনত দেৱীয়ে ইণ্ডিয়ান উইমেনছ লীগৰ প্ৰথম সংস্কৰণত অংশগ্ৰহণ কৰিবলৈ নতুনকৈ গঠন হোৱা ৰাইজিং ষ্টুডেণ্ট ক্লাবৰ সৈতে চুক্তিবদ্ধ হয়।

### ক্ৰিফছা
২০১৭ চনত দেৱীয়ে ইণ্ডিয়ান উইমেনছ লীগ ক্লাব KRYPHSA F.C. ২০১৭–১৮ ইণ্ডিয়ান মহিলা লীগ ছিজনৰ বাবে।
### সেঠু
২০১৮ চনত দেৱীয়ে তামিলনাডুস্থিত ক্লাব ছেথু এফ চিলৈ বদলি হয় যিয়ে ইণ্ডিয়ান মহিলা লীগত অংশগ্ৰহণ কৰে।
২০১৮–১৯ ইণ্ডিয়ান মহিলা লীগৰ ছিজনত ছেথুৱে ফাইনেলত মণিপুৰ পুলিচ এছ চিক ১-৩ গ'লত পৰাস্ত কৰি প্ৰতিযোগিতাখন জয় কৰে, য'ত দেৱীয়ে প্ৰথমবাৰৰ বাবে ইণ্ডিয়ান মহিলা লীগৰ ট্ৰফী লাভ কৰে।

## কেৰিয়াৰৰ পৰিসংখ্যা

### আন্তঃৰাষ্ট্ৰীয় পৰিসংখ্যা

### আন্তঃৰাষ্ট্ৰীয় লক্ষ্য
:*স্ক'ৰ আৰু ফলাফলত ভাৰতৰ গ'লৰ সংখ্যা প্ৰথমে তালিকাভুক্ত কৰা হৈছে। *

## অনাৰ্ছ
**ভাৰত**
*SAFF মহিলা চেম্পিয়নশ্বিপ: ২০১২, ২০১৪, ২০১৬, ২০১৯
*দক্ষিণ এছিয়ান গেমছ স্বৰ্ণ পদক: ২০১৬, ২০১৯
**সেঠু এফ চি**
*ইণ্ডিয়ান মহিলা লীগ: ২০১৮–১৯

**গোকুলাম কেৰালা**
*ইণ্ডিয়ান উইমেনছ লীগ: ২০২১–২২, ২০২২–২৩

**ৰেলৱে**
* চিনিয়ৰ মহিলা ৰাষ্ট্ৰীয় ফুটবল চেম্পিয়নশ্বিপ: ২০১৫–১৬

**নিউ ৰেডিয়েণ্ট**
*এফ এ এম মহিলা ফুটবল চেম্পিয়নশ্বিপ: ২০১৫

**ব্যক্তিকেন্দ্ৰিক**
* ইণ্ডিয়ান মহিলা লীগৰ শ্ৰেষ্ঠ ডিফেণ্ডাৰ: ২০২১–২২
* এ আই এফ এফৰ মহিলাৰ বছৰৰ শ্ৰেষ্ঠ খেলুৱৈ: ২০১৮–১৯
* AFC ২০১৯ বৰ্ষৰ মহিলাৰ শ্ৰেষ্ঠ খেলুৱৈ: মনোনীত। 

## তথ্য সংগ্ৰহ

শ্ৰেণী:খেলুৱৈ
শ্ৰেণী:ভাৰতীয় নাৰী
বালা দেৱী

**বালা দেৱী** (; জন্ম: ২ ফেব্ৰুৱাৰী ১৯৯০) এগৰাকী ভাৰতীয় পেছাদাৰী ফুটবলাৰ যিয়ে ইণ্ডিয়ান উইমেনছ লীগ ক্লাব শ্ৰীভূমি আৰু ভাৰত জাতীয় দলৰ বাবে ফৰৱাৰ্ড হিচাপে খেলে। 

## ক্লাব কেৰিয়াৰ
মণিপুৰৰ বিষ্ণুপুৰ জিলাৰ ইৰেংবাম গাঁৱত জন্মগ্ৰহণ কৰা বালা দেৱীয়ে প্ৰধানকৈ ল'ৰাৰ সৈতে খেলা-ধূলা কৰি ডাঙৰ-দীঘল হৈছিল। ২০০২ চনত অসমত অনুষ্ঠিত হোৱা ১৯ বছৰ অনুৰ্ধ মহিলা চেম্পিয়নশ্বিপত অংশগ্ৰহণ কৰা মণিপুৰৰ ১৯ বছৰ অনুৰ্ধ দলৰ অংশ আছিল। প্ৰতিযোগিতাৰ পিছত তেওঁক প্ৰতিযোগিতাখনৰ শ্ৰেষ্ঠ খেলুৱৈ হিচাপে ঘোষণা কৰা হয়। পিছৰ বছৰ ২০০৩ চনত তেওঁক একে উপাধিৰে সন্মানিত কৰা হয়। ইয়াৰ উপৰিও তেওঁ নিজৰ ৰাজ্যৰ বাবে ১৭ বছৰৰ তলৰ পৰ্যায়ত শীৰ্ষ স্ক'ৰাৰ বঁটা লাভ কৰে।
অৱশেষত দেৱীয়ে মণিপুৰৰ জ্যেষ্ঠ মহিলা ফুটবল দলক প্ৰতিনিধিত্ব কৰি ছিনিয়ৰ মহিলা ৰাষ্ট্ৰীয় ফুটবল চেম্পিয়নশ্বিপত অংশগ্ৰহণ কৰে।
২০১৪ চনত মহিলা ফুটবল চেম্পিয়নশ্বিপ জয় কৰি মণিপুৰে ফাইনেলত ওড়িশাক ৩-১ গ'লত পৰাস্ত কৰি ব্ৰেচ স্ক'ৰ কৰিছিল।
২০১০ চনৰ পিছত মণিপুৰৰ এইটোৱেই আছিল প্ৰথম চেম্পিয়নশ্বিপ আৰু সামগ্ৰিকভাৱে ১৭ সংখ্যক চেম্পিয়নশ্বিপ। মণিপুৰৰ সৈতে খেলি থকাৰ সময়ত দেৱী ভাৰতৰ অধিনায়ক আৰু এআইএফএফৰ মহিলাৰ বছৰৰ শ্ৰেষ্ঠ খেলুৱৈ অইনাম বেম্বেম দেৱীৰ সৈতে সতীৰ্থ আছিল।সাতখন খেলত ২৯টা গ'ল দি প্ৰতিযোগিতাখন সমাপ্ত কৰে।

২০১৫ চনৰ ভাৰতীয় ৰাষ্ট্ৰীয় গেমছৰ সময়ত দেৱীয়ে নিজৰ ৰাজ্যক প্ৰতিনিধিত্ব কৰিছিল কাৰণ তেওঁলোকে স্বৰ্ণ পদক লাভ কৰিছিল। কৰ্প’ৰেশ্যন ষ্টেডিয়ামত অডিছাৰ বিৰুদ্ধে ফাইনেলত সমতা স্থাপন কৰি ১-১ গ’লত অগ্ৰগতি লাভ কৰে। দলটোৱে পেনাল্টিত ৪-২ গ'লত জয়লাভ কৰে।

## আন্তঃৰাষ্ট্ৰীয় কেৰিয়াৰ

ৰাষ্ট্ৰীয় দলৰ সৈতে দেৱীৰ প্ৰথম প্ৰতিযোগিতা ২০০৫ চনত ১৭ বছৰৰ তলৰ পৰ্যায়ত আছিল। ২০০৫ চনৰ পৰা তেওঁ জ্যেষ্ঠ পৰ্যায়ত ভাৰতক প্ৰতিনিধিত্ব কৰি আহিছে।
২০০৬ আৰু ২০০৭ চনত ভাৰতৰ ১৯ বছৰ অনুৰ্ধৰ মহিলা দলকো প্ৰতিনিধিত্ব কৰিছিল। ২০১০ চনত প্ৰথম মহিলা এছ এ এফ চেম্পিয়নশ্বিপত অংশগ্ৰহণ কৰা ভাৰত দলৰ অংশ আছিল।
২০১০ চনৰ ১৩ ডিচেম্বৰত ভূটানৰ বিৰুদ্ধে ভাৰতে প্ৰতিযোগিতাখনৰ উদ্বোধনী মেচত ভাৰতে ১৮-০ গ'লত জয়লাভ কৰি পাঁচটা গ'ল দিয়ে।ভাৰতে নেপালক ১-০ গ'লত পৰাস্ত কৰি এই প্ৰতিযোগিতাত জয়লাভ কৰে।  ৫খন মেচত মুঠ ৮টা গ’ল দিয়ে। 

## ব্যক্তিগত জীৱন
ভাৰতত অৰ্ধ পেছাদাৰী ফুটবলাৰ হৈ থকাৰ সময়ত দেৱীয়ে মণিপুৰ আৰক্ষীৰ আৰক্ষী মহিলা হিচাপেও কাম কৰিছিল। ৰেঞ্জাৰছৰ হৈ ফুটবলত তেওঁৰ আকৰ্ষণীয় প্ৰদৰ্শনৰ পিছত তেওঁক পৰিদৰ্শক পদবীলৈ উন্নীত কৰা হয়। তেওঁ অইনাম থাম্বাল মাৰিক কলেজত শিক্ষা সমাপ্ত কৰে।

## আন্তঃৰাষ্ট্ৰীয় পৰিসংখ্যা

### আন্তঃৰাষ্ট্ৰীয় লক্ষ্য
:*স্ক'ৰ আৰু ফলাফলৰ তালিকা ভাৰতৰ গ'লৰ সংখ্যা প্ৰথম, স্ক'ৰ কলামে বালা দেৱীৰ গ'লৰ পিছত স্ক'ৰ সূচায়। *

## সন্মান
**ভাৰত**
* SAFF মহিলা চেম্পিয়নশ্বিপ: ২০১০, ২০১৪, ২০১৬
* দক্ষিণ এছিয়ান গেমছ সোণৰ পদক: ২০১৬, ২০১৯

**ইষ্টাৰ্ণ স্প'ৰ্টছ ইউনিয়ন**
* ইণ্ডিয়ান মহিলা লীগ: ২০১৬–১৭

**মণিপুৰ**

* চিনিয়ৰ মহিলা ৰাষ্ট্ৰীয় ফুটবল চেম্পিয়নশ্বিপ: ২০০৬–০৭, ২০০৭–০৮, ২০০৮–০৯, ২০১৩–১৪, ২০১৯–২০, ২০২৩–২৪
* ৰাষ্ট্ৰীয় খেল স্বৰ্ণ পদক: ২০২২

**নিউ ৰেডিয়েণ্ট ডব্লিউ এছ চি**
*এফ এ এম মহিলা ফুটবল চেম্পিয়নশ্বিপ: ২০১৫

**ব্যক্তিকেন্দ্ৰিক**
* ইণ্ডিয়ান উইমেনছ লীগৰ শীৰ্ষ স্ক’ৰাৰ: ২০১৭–১৮, 2018–19
* AIFF মহিলাৰ বছৰৰ শ্ৰেষ্ঠ খেলুৱৈ (3): 2014, 2015, 2020–21
* এ এফ চি আন্তঃৰাষ্ট্ৰীয় সপ্তাহৰ শ্ৰেষ্ঠ খেলুৱৈ (২): ডিচেম্বৰ ২০২০, মে’ ২০২১
* এফ এ এম মহিলা ফুটবল চেম্পিয়নশ্বিপ শ্ৰেষ্ঠ খেলুৱৈ: ২০১৫
* এফ এ এম মহিলা ফুটবল চেম্পিয়নশ্বিপৰ শীৰ্ষ স্ক’ৰাৰ: ২০১৫ (২৫টা গ’লৰ সৈতে)
* ৰাজমাতা জিজাবাই ট্ৰফী এমভিপি: ২০২৩–২৪

## তথ্য সংগ্ৰহ

শ্ৰেণী:ফুটবলাৰ
শ্ৰেণী:খেলুৱৈ
শ্ৰেণী:ভাৰতীয় নাৰী
পি কন্নাম্ব

**পছুপুলেটি কন্নাম্ব ** (; ৫ অক্টোবৰ ১৯১১ – ৭ মে’ ১৯৬৮) ভাৰতৰ অন্ধ্ৰপ্ৰদেশৰ এগৰাকী অভিনেত্ৰী, নেপথ্য কণ্ঠশিল্পী আৰু তেলেগু ছবিৰ প্ৰযোজক। ১৯৩০ দশকৰ পৰা ১৯৬০ দশকলৈ তেওঁ ১৭০ খনতকৈও অধিক ছবিত অভিনয় কৰিছিল আৰু তেলেগু আৰু তামিল ভাষাত প্ৰায় ২৫ খন ছবি নিৰ্মাণ কৰিছিল।  
## কৰ্মজীৱন
১৯১১ চনৰ ৫ অক্টোবৰত কান্নাম্বৰ জন্ম হৈছিল। তেওঁৰ জন্মস্থান নন্দিয়াল জিলাৰ ওৱকু। তেওঁৰ পিতৃ-মাতৃ আছিল লোকম্বা আৰু চৰকাৰী ঠিকাদাৰ এম ভেংকনাৰসাইয়া। কন্নাম্ব তেওঁলোকৰ একমাত্ৰ সন্তান আছিল আৰু এলুৰুত মাতৃৰ ফালৰ পৰা ককাক-আইতাকৰ সৈতে ডাঙৰ-দীঘল হৈছিল। তেওঁ ১৩ বছৰ বয়সৰ পৰাই নাটকত অভিনয় কৰিবলৈ আৰম্ভ কৰে আৰু সতী সাবিত্ৰী, অনসুয়া, চন্দ্ৰমতী আদি বহু চৰিত্ৰত অভিনয় কৰে।

ষ্টাৰ কম্বাইনছৰ হৰিশ্চন্দ্ৰৰ (১৯৩৫) চন্দ্ৰমতী চৰিত্ৰটোৰে তেওঁৰ চলচ্চিত্ৰ জীৱনৰ আৰম্ভণি হৈছিল । প্ৰায় ১৫০ খন ছবিত অভিনয় কৰে আৰু দ্ৰৌপদী বস্ত্ৰপহৰনম, কনকটাৰা, শৰণগধাৰা, গ্ৰুহলক্ষ্মী আৰু চণ্ডিকা ছবিত অভিনয় কৰি প্ৰশংসা পায়। তামিল ছবি কন্নগীত শিৰোনাম চৰিত্ৰত আৰু পালনাটি যুদ্ধমত গোবিন্দৰাজুলা চুব্বা ৰাওৰ বিপৰীতে নয়কুৰালু নাগম্মা চৰিত্ৰত অভিনয় কৰিছিল। তেওঁ অশোক কুমাৰ (১৯৪১) ছবিত আন এজন মহান অভিনেতা ভি নাগইয়াৰ বিপৰীতে কুইনৰ চৰিত্ৰত অভিনয় কৰিছিল।
## তথ্য সংগ্ৰহ

## বাহ্যিক সংযোগ
*  
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:ভাৰতীয় মঞ্চ অভিনেত্ৰী
শান্তি ৰংগনাথন

**শান্তি ৰংগনাথন** () এগৰাকী ভাৰতীয় সমাজকৰ্মী আৰু ড্ৰাগছ আৰু মদ্যপান আসক্তৰ চিকিৎসা আৰু পুনৰ্বাসনৰ বাবে চেন্নাইত অৱস্থিত টিটিকে হাস্পতাল পৰিচালনা কৰা বেচৰকাৰী সংস্থা টি টি ৰংগনাথন ক্লিনিকেল ৰিচাৰ্চ ফাউণ্ডেশ্যনৰ প্ৰতিষ্ঠাপক। তেওঁ ৰাষ্ট্ৰসংঘৰ ভিয়েনা নাগৰিক সমাজ বঁটাৰ প্ৰথমজন প্ৰাপক আৰু ১৯৯২ চনত  সমাজলৈ আগবঢ়োৱা অৱদানৰ বাবে ভাৰত চৰকাৰে আগ বঢে়াৱা দেশৰ চতুৰ্থ সৰ্বোচ্চ অসামৰিক বঁটা পদ্মশ্ৰী সন্মান প্ৰাপক।

## জীৱনী
দক্ষিণ ভাৰতৰ তামিলনাডু ৰাজ্যত জন্মগ্ৰহণ কৰা আৰু ভাৰতৰ প্ৰাক্তন বিত্তমন্ত্ৰী টি টি কৃষ্ণমাচাৰীৰ নাতি আৰু টি টি ৰংগনাথনৰ সৈতে বিবাহপাশত আৱদ্ধ হোৱা ৰংগনাথনৰ স্বামীৰ ১৯৭৯ চনত ৩৩ বছৰ বয়সত মদ্যপানৰ আসক্তিৰ লগত জড়িত স্বাস্থ্যজনিত সমস্যাত মৃত্যু হয়। এই ঘটনাই তেওঁক মাদক দ্ৰব্যৰ অপব্যৱহাৰ আৰু আসক্তিৰ সমস্যাৰ প্ৰতি মনোযোগী হ'বলৈ‍ প্ৰেৰিত কৰিলে‍। নিজকে প্ৰস্তুত কৰিবলৈ মাদ্ৰাজ স্কুল অৱ ছ’চিয়েল ৱৰ্কৰ পৰা ছ’চিয়েল ৱৰ্কত স্নাতকোত্তৰ ডিগ্ৰীধাৰী শান্তিয়ে মিনিয়াপলিছৰ হেজেলডেন এডিকচন ট্ৰিটমেণ্ট চেণ্টাৰত ডি-ডিকচন প্ৰগ্ৰেমৰ প্ৰশিক্ষণৰ বাবে যোগদান কৰে আৰু ১৯৮০ চনত চেন্নাইৰ এটা পৰিয়ালৰ সম্পত্তিত ডে কেয়াৰ চেণ্টাৰ আৰম্ভ কৰে। কেইজনমান সহায়কৰ সৈতে কৰা সামান্য আৰম্ভণিটো টি টি ৰংগনাথন ক্লিনিকেল ৰিচাৰ্চ ফাউণ্ডেশ্যনলৈ পৰিণত হয়, য’ত এতিয়া টিটিকে হাস্পতাল অন্তৰ্ভুক্ত কৰা হৈছে আৰু ৬৫খন বিছনাযুক্ত এই চিকিৎসালয়খন ড্ৰাগছ আৰু মদ্যপানৰ আসক্তিৰ চিকিৎসাৰ বাবে উৎসৰ্গিত প্ৰথমখন ভাৰতীয় চিকিৎসালয়। এই প্ৰতিষ্ঠানটোৱে ৰাষ্ট্ৰসংঘৰ ড্ৰাগছ আৰু অপৰাধ কাৰ্যালয়ৰ সৈতে সমন্বয়ত কাম কৰে আৰু ভাৰত চৰকাৰৰ দ্ৰব্যৰ অপব্যৱহাৰ বিৰোধী কাৰ্যসূচীৰ অংশগ্ৰহণকাৰী। তেওঁ স্বামী দয়ানন্দ সৰস্বতী এডুকেশ্যনেল ছ’চাইটিৰ সৈতেও জড়িত, আৰু ইয়াৰ পৰিচালনা সমিতিৰ সদস্য।

ভাৰত চৰকাৰে তেওঁক ১৯৯২ চনৰ গণৰাজ্য দিৱসৰ সন্মানৰ তালিকাত পদ্মশ্ৰী অসামৰিক বঁটাৰ বাবে অন্তৰ্ভুক্ত কৰিছিল। ১৯৯৯ চনত যেতিয়া ৰাষ্ট্ৰসংঘই ৰাষ্ট্ৰসংঘৰ ভিয়েনা নাগৰিক সমাজৰ বঁটা প্ৰতিষ্ঠা কৰে, তেতিয়া তেওঁক ড্ৰাগছ এবিউজ এণ্ড ক্ৰাইমৰ বিৰুদ্ধে যুঁজত আগ বঢে়াৱা অসাধাৰণ অৱদানৰ বাবে এই বঁটাৰ বাবে নিৰ্বাচিত কৰা হয় আৰু তেওঁ এই বঁটাপ্ৰাপক প্ৰথমজন ব্যক্তি‍ হিচাপে পৰিগণিত হয়। তেওঁ ২০১৫ বৰ্ষৰ তামিলনাডু চৰকাৰ দ্বাৰা আগ বঢে়াৱা অৱভাইয়াৰ বঁটা লাভ কৰিছে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
জয়াশ্ৰী ৰামাদাস

**জয়াশ্ৰী ৰামাদাস** () (তাছকাৰ) এগৰাকী ভাৰতীয় শিক্ষাবিদ। তেওঁ ভাৰতৰ মুম্বাইস্থিত টাটা ইনষ্টিটিউট অৱ ফাণ্ডামেণ্টেল ৰিচাৰ্চ (টিআইএফআৰ)ৰ ৰাষ্ট্ৰীয় কেন্দ্ৰ হোমি ভাভা চেণ্টাৰ ফৰ চাইন্স এডুকেচন (এইচবিচিএছই)ৰ কেন্দ্ৰ সঞ্চালিকা (২০১১–২০১৬) আছিল। এগৰাকী অধ্যাপিকা হিচাপে তেওঁ জ্ঞান আৰু বিজ্ঞান শিক্ষাৰ সৈতে জড়িত স্নাতক পাঠ্যক্ৰম শিকায়। ইয়াৰ উপৰিও তেওঁ আন্তৰ্জাতিক বিশুদ্ধ আৰু প্ৰায়োগিক পদাৰ্থ বিজ্ঞান সংঘ আৰু আন্তৰ্জাতিক পদাৰ্থ বিজ্ঞান শিক্ষা সমিতিৰ সদস্য। ২০০৮ চনৰ নৱেম্বৰ মাহত ৰামাদাসক এইচ.বি.চি.এছ.ই.-ৰ ডিন হিচাপে নিযুক্তি দিয়া হৈছিল আৰু ২০১১ চনৰ জুনত তেওঁক কেন্দ্ৰৰ সঞ্চালক হিচাপে নিযুক্তি দিয়া হয়। তেওঁ বৰ্তমান হায়দৰাবাদৰ টি.আই.এফ.আৰ. চেণ্টাৰ ফৰ ইণ্টাৰডিসিপ্লিনৰী ষ্টাডিজৰ অধ্যাপক।

## প্ৰাৰম্ভিক জীৱন
১৯৫৪ চনত বম্বে (বৰ্তমান মুম্বাই)ত জন্মগ্ৰহণ কৰিছিল জয়াশ্ৰী ৰমাদাস (তাস্কৰ)ৰ। তেওঁৰ দেউতাক আছিল এজন টেলিকমিউনিকেচন ইঞ্জিনিয়াৰ। তেওঁৰ প্ৰাৰম্ভিক স্কুলীয়া শিক্ষা দিল্লীৰ ছেইণ্ট থমাছ স্কুলত হৈছিল, তাৰ পাছত তেওঁ বাগদাদৰ আমেৰিকান স্কুলত এবছৰ অধ্যয়ন কৰিছিল আৰু পুনেৰ ছেইণ্ট হেলেনাছ স্কুলৰ পৰা স্কুলীয়া শিক্ষা সম্পূৰ্ণ কৰিছিল। তেওঁ পুনেৰ ফাৰ্গাছন কলেজত অধ্যয়ন কৰিছিল আৰু ১৯৭৬ চনত আই.আই. টি. কানপুৰৰ পৰা পদাৰ্থ বিজ্ঞানত স্নাতকোত্তৰ ডিগ্ৰী লাভ কৰিছিল। তেওঁ এইচ.বি.চি.এছ.ই.-ত বিজ্ঞান শিক্ষা বিষয়ত ডক্টৰেট অধ্যয়ন কৰিবলৈ গৈছিল। তেওঁ পুনে বিশ্ববিদ্যালয়ৰ পৰা পিএইচ.ডি. লাভ কৰিছিল। তেওঁৰ থিচিচখন সম্ভৱতঃ ভাৰতত বিজ্ঞান শিক্ষাৰ বিষয়ে‍ প্ৰথম গৱেষণা-কৰ্ম আছিল।

## কেৰিয়াৰ
তেওঁৰ কেৰিয়াৰৰ বেছিভাগ সময় ৰামাদাস এইচবিচিএছই-ত আছিল। লিডছ বিশ্ববিদ্যালয়ত প'ষ্ট ডক্টৰেট ডিগ্ৰী লাভ কৰা ৰামাদাস পৰৱৰ্তী সময়ত এইচবিচিএছই-ৰ অধ্যাপক হিচাপে নিযুক্তি লাভ কৰে। ২০০৭ চনৰ আগষ্ট মাহত তেওঁ প্ৰাধ্যাপক আৰু ২০০৮ চনৰ নৱেম্বৰ মাহত ডিন হৈছিল। ২০১১ চনৰ জুন মাহত তেওঁ এইচ. চি. প্ৰধানৰ পৰা এইচবিচিএছই-ৰ চতুৰ্থ কেন্দ্ৰ সঞ্চালক হিচাপে দায়িত্ব গ্ৰহণ কৰে, তেওঁ পাঁচ বছৰৰ বাবে এই নিযুক্তি লাভ কৰে। তেওঁ টাফ্টছ বিশ্ববিদ্যালয় আৰু এম. আই. টি.-ত এবছৰকৈ অতিবাহিত কৰিছিল। 

২০১৭ চনৰ জানুৱাৰী মাহত ৰামাদাস হায়দৰাবাদৰ টি আই এফ আৰ চেণ্টাৰ ফৰ ইণ্টাৰডিচিপ্লিনেৰী ষ্টাডিজলৈ স্থানান্তৰিত হয়। 

## বঁটা/বৃত্তি

* ১৯৭১-১৯৮১ ৰাষ্ট্ৰীয় বিজ্ঞান প্ৰতিভা সন্ধান বৃত্তি লাভ। 
* "বৈজ্ঞানিক শৈক্ষিক সামগ্ৰীৰ বিকাশ"ৰ বাবে ২০১১ চনৰ টিডব্লিউএএছ আঞ্চলিক কাৰ্যালয় বঁটা লাভ। 

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
বিজয়লক্ষ্মী ৰবীন্দ্ৰনাথ

**বিজয়লক্ষ্মী ৰবীন্দ্ৰনাথ**  (; জন্ম ১৮ অক্টোবৰ ১৯৫৩) এগৰাকী ভাৰতীয় স্নায়ুবিজ্ঞানী। বৰ্তমান তেওঁ বাংগালুৰুৰ ইণ্ডিয়ান ইনষ্টিটিউট অৱ চাইন্সৰ চেণ্টাৰ ফৰ নিউৰ’ছায়েন্সৰ অধ্যাপিকা। তেওঁ গুৰগাঁৱৰ ৰাষ্ট্ৰীয় মগজু গৱেষণা কেন্দ্ৰৰ প্ৰতিষ্ঠাপক সঞ্চালিকা (২০০০-০৯) আৰু ভাৰতীয় বিজ্ঞান প্ৰতিষ্ঠানৰ স্নায়ুবিজ্ঞান কেন্দ্ৰৰ প্ৰতিষ্ঠাপক অধ্যক্ষ আছিল। তেওঁৰ আগ্ৰহৰ মূল ক্ষেত্ৰ হৈছে এলঝেইমাৰ আৰু পাৰ্কিনছনৰ দৰে স্নায়ুৰ অৱক্ষয়ী ৰোগকে ধৰি মগজু সম্পৰ্কীয় বিকাৰৰ অধ্যয়ন। তেওঁ বাংগালুৰুৰ চেণ্টাৰ ফৰ ব্ৰেইন ৰিচাৰ্চৰ প্ৰতিষ্ঠাপক সঞ্চালিকা হিচাপে কাৰ্যনিৰ্বাহ কৰি আছে।

## শিক্ষা আৰু কৰ্মজীৱন
ৰবীন্দ্ৰনাথে অন্ধ্ৰ বিশ্ববিদ্যালয়ৰ পৰা বি. এছচি. আৰু এম.এছচি. ডিগ্ৰী লাভ কৰি ১৯৮১ চনত মহীশূৰ বিশ্ববিদ্যালয়ৰ পৰা জৈৱ ৰসায়ন বিজ্ঞানত পিএইচ.ডি. লাভ কৰে আৰু আমেৰিকাৰ নেচনেল কেন্সাৰ ইনষ্টিটিউটত প'ষ্ট ডক্টৰেট ফেল' হিচাপে কাম কৰে। তেওঁ বাংগালোৰৰ নেচনেল ইনষ্টিটিউট অৱ মেন্টেল হেল্থ এণ্ড নিউৰ'চাইন্সেছত যোগদান কৰিছিল, য'ত তেওঁ মানৱ মস্তিষ্কৰ বিপাক ক্ষমতাৰ বিষয়ে অধ্যয়ন কৰিছিল আৰু বিশেষকৈ মনোবৈজ্ঞানিক ঔষধ আৰু পৰিৱেশৰ বিষাক্ত পদাৰ্থৰ ওপৰত গুৰুত্ব আৰোপ কৰিছিল। ১৯৯৯ চনত ভাৰত চৰকাৰৰ জৈৱ প্ৰযুক্তি বিভাগক ভাৰতত স্নায়ুবিজ্ঞান গৱেষণা গোটসমূহৰ সমন্বয় আৰু নেটৱৰ্ক স্থাপনৰ বাবে ৰাষ্ট্ৰীয় মগজু গৱেষণা কেন্দ্ৰ স্থাপন কৰাত সহায় কৰে।

## বঁটা আৰু স্বীকৃতি
ৰবীন্দ্ৰনাথ ভাৰতীয় বিজ্ঞান একাডেমী, ৰাষ্ট্ৰীয় বিজ্ঞান একাডেমী, ভাৰতীয় ৰাষ্ট্ৰীয় বিজ্ঞান একাডেমী আৰু চিকিৎসা বিজ্ঞান একাডেমী, ভাৰতীয় স্নায়ু বিজ্ঞান একাডেমী আৰু তৃতীয় বিশ্ব বিজ্ঞান একাডেমীৰ নিৰ্বাচিত ফেলো।

* ১৯৯৬ চনত চিকিৎসা বিজ্ঞানৰ বাবে শান্তি স্বৰূপ ভাটনগৰ বঁটা৷
* ভাৰতীয় ৰাষ্ট্ৰীয় বিজ্ঞান একাডেমীৰ কে পি ভাৰ্গৱ পদক৷
* ২০০১ চনত বিজ্ঞান আৰু প্ৰযুক্তিৰ বাবে ওম প্ৰকাশ ভাচিন বঁটা৷
* জে.চি. বসু ফেল'শ্বিপ (২০০৬)৷
* ভাৰতীয় ৰাষ্ট্ৰীয় বিজ্ঞান একাডেমীৰ এছ.এছ.ভাটনগৰ বঁটা (২০১৬)৷
* ২০১০ চনত পদ্মশ্ৰী সন্মান৷

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কল্পনা কাৰ্তিক

**কল্পনা কাৰ্তিক  ** (জন্ম:**মোনা সিং**; ১৯ ছেপ্টেম্বৰ ১৯৩১; ) এগৰাকী অৱসৰপ্ৰাপ্ত হিন্দী চলচ্চিত্ৰ অভিনেত্ৰী। ১৯৫০ দশকত তেওঁ ছখন ছবিত অভিনয় কৰিছিল। তেওঁ হিন্দী চলচ্চিত্ৰ অভিনেতা তথা চলচ্চিত্ৰ নিৰ্মাতা দেৱ আনন্দৰ পত্নী।

মোনা সিং ছিমলাৰ ছেইণ্ট বেদে কলেজত পঢ়ি থকাৰ সময়ত সৌন্দৰ্য প্ৰতিযোগিতাৰ এগৰাকী বিজয়ী আছিল। ১৯৫১ চনত বাজী ছবিৰ জৰিয়তে নৱকেতন ফিল্মছৰ চেতন আনন্দই তেওঁক চলচ্চিত্ৰলৈ লৈ আহে। এই সময়ছোৱাত চেতন আনন্দই তেওঁৰ পৰ্দাৰ নাম  কল্পনা কাৰ্তিক ৰাখিছিল। তেওঁৰ আন আন ছবিসমূহ হ’ল অন্ধিয়াঁ (১৯৫২), হমছফৰ (১৯৫৩), টেক্সি ড্ৰাইভাৰ (১৯৫৪), হাউচ নং ৪৪ (১৯৫৫) আৰু নৌ দহ গ্যাৰহ (১৯৫৭)।
## কৰ্মজীৱন
লাহোৰৰ এটা পাঞ্জাবী খ্ৰীষ্টান পৰিয়ালত মোনা সিঙে জন্মগ্ৰহণ কৰিছিল। দেউতাক গুৰদাসপুৰ জিলাৰ বটালাৰ তহচিলদাৰ আছিল আৰু পাঁচজন ভাতৃ আৰু দুগৰাকী ভগ্নীৰ ভিতৰত তেওঁ আছিল আটাইতকৈ সৰু। ভাৰত বিভাজনৰ পিছত তেওঁৰ পৰিয়াল ছিমলালৈ আহে।

তেওঁ ছিমলাৰ ছেইণ্ট বেদে কলেজৰ ছাত্ৰী আছিল। স্নাতক বৰ্ষত তেওঁ মিছ ছিমলা প্ৰতিযোগিতাত জয়ী হয় আৰু বম্বেৰ চলচ্চিত্ৰ নিৰ্মাতা চেতন আনন্দৰ চকুত পৰে। আনন্দে তেওঁৰ পৰিয়ালক পতিয়ন নিয়ায় যে যাতে মোনাক তেওঁৰ নৱজাত চলচ্চিত্ৰ কোম্পানী নৱকেতন ফিল্মছত এগৰাকী নায়িকা হিচাপে যোগদান কৰিবলৈ অনুমতি দিয়ে। তেওঁৰ প্ৰথমখন ছবি বাজীয়ে বিপুল সফলতা লাভ কৰি ভাৰতীয় চলচ্চিত্ৰ ইতিহাসত এক মাইলৰ খুটি পৰিগণিত হয়।
## তথ্য সংগ্ৰহ

## বাহ্যিক সংযোগ

* 
শ্ৰেণী:হিন্দী চলচ্চিত্ৰৰ অভিনেত্ৰী
ছাদা নাছেৰ

**ছাদা নাছেৰ** (; জন্ম: ১ মে', ১৯৬৪, এডেন) য়েমেনৰ প্ৰথমগৰাকী মহিলা অধিবক্তা আৰু য়েমেনৰ আদালতত মুখ ঢাকি নোপোৱা প্ৰথমগৰাকী মহিলা অধিবক্তা। ১৯৮৯ চনত প্ৰাগৰ চাৰ্লছ বিশ্ববিদ্যালয়ৰ পৰা নাছেৰে আইনৰ ডিগ্ৰী লাভ কৰি মানৱ অধিকাৰ আৰু প্ৰতিৰক্ষা অধিবক্তা হিচাপে কাম কৰিবলৈ য়েমেনলৈ উভতি যায়। ১৯৯৬ চনত তেওঁ আন তিনিগৰাকী য়েমেনৰ মহিলা অধিবক্তাৰ সৈতে ৰাজধানী ছানাত এটা সম্পূৰ্ণ মহিলা আইন সংস্থা প্ৰতিষ্ঠা কৰে। য়েমেনৰ মহিলাৰ অধিকাৰ সুৰক্ষিত কৰাৰ বাবে তেওঁ নিজৰ কাম উৎসৰ্গা কৰিছে।

নাছেৰৰ মক্কেলসকলৰ ভিতৰত ছানা'ৰ কেন্দ্ৰীয় কাৰাগাৰৰ মহিলা বন্দীসকলো অন্তৰ্ভুক্ত। ২০০৫ চনত নাছেৰে এগৰাকী যুৱতী বন্দীক ৰক্ষা কৰিছিল, যিগৰাকীক পৰ্যাপ্ত প্ৰমাণৰ অভাৱৰ পিছতো স্বামীক হত্যা কৰাৰ বাবে দোষী সাব্যস্ত কৰা হৈছিল আৰু ১৬ বছৰ বয়সত নাবালক হোৱাৰ পিছতো ফায়াৰিং স্কোয়াডে মৃত্যুদণ্ড দিছিল, যিটো য়েমেনৰ আইন অনুসৰি নিষিদ্ধ আছিল। কাৰাগাৰৰ চকীদাৰে ধৰ্ষণ কৰাৰ অভিযোগত কাৰাগাৰত গৰ্ভৱতী হৈ পৰিছিল কিশোৰীগৰাকী। ৰাষ্ট্ৰপতিৰ আদেশে ছোৱালীজনীক ফাঁচী দিয়াৰ কিছু মিনিট আগতেই জীৱন ৰক্ষা কৰিছিল।

য়েমেনত বাল্য বিবাহৰ বিৰোধী নাছেৰে ২০০৮ চনৰ এপ্ৰিল মাহত ১০ বছৰীয়া নুজোদ আলীক প্ৰতিনিধিত্ব কৰিছিল যেতিয়া তেওঁ এজন আদবয়সীয়া পুৰুষৰ পৰা বিবাহ বিচ্ছেদৰ বাবে আবেদন জনাইছিল, যাৰ সৈতে তেওঁৰ পৰিয়ালে তেওঁক বিগত বছৰত বিয়া কৰাইছিল। আলীয়ে দাবী কৰে যে তেওঁৰ স্বামীয়ে নিয়মিতভাৱে তেওঁক মাৰপিট আৰু ধৰ্ষণ কৰিছিল, যদিও তেওঁৰ সৈতে যৌন সম্পৰ্ক স্থাপনৰ পৰা আঁতৰি থাকিবলৈ সন্মত হৈছিল। আদালতে নুজোদ আলীক কেইসপ্তাহমানৰ ভিতৰতে বিবাহ বিচ্ছেদৰ অনুমতি দিয়ে, যাৰ ফলত তেওঁ সেই সময়ত বিশ্বৰ আটাইতকৈ কম বয়সীয়া বিবাহ বিচ্ছেদ হোৱা ব্যক্তি হিচাপে পৰিগণিত হয়।আলীৰ ঐতিহাসিক গোচৰে য়েমেনৰ আন যুৱতী কইনাসকলক বিবাহ বিচ্ছেদ বিচাৰিবলৈ উৎসাহিত কৰিছিল। 

## তথ্যসূত্ৰ
শ্ৰেণী:য়েমেনৰ ব্যক্তি
শ্ৰেণী:সমাজকৰ্মী
শ্ৰেণী:য়েমেনৰ মহিলা সমাজকৰ্মী
শ্ৰেণী:অধিবক্তা
শ্ৰেণী:মানৱ অধিকাৰ কৰ্মী
তানিকা সৰকাৰ

**তানিকা সৰকাৰ** () জৱাহৰলাল নেহৰু বিশ্ববিদ্যালয়ৰ আধুনিক ভাৰতৰ এগৰাকী ইতিহাসবিদ৷ সৰকাৰৰ কামবোৰে ঔপনিৱেশিক আৰু উত্তৰ-ঔপনিৱেশিকা দক্ষিণ এছিয়াৰ ধৰ্ম, লিংগ আৰু ৰাজনীতিৰ সংযোগস্থলত আৰোপ কৰে আৰু বিশেষকৈ মহিলা আৰু হিন্দুৰ অধিকাৰৰ ওপৰত গুৰুত্ব প্ৰদান কৰে‍।

## জীৱন আৰু জীৱিকা
প্ৰেছিডেন্সি কলেজৰ ইংৰাজী বিভাগৰ অধ্যাপক অমল ভট্টাচাৰ্য আৰু বিশিষ্ট সংস্কৃতবিদ তথা আদিম ভাৰতীয় সংস্কৃতিৰ পণ্ডিত সুকুমাৰী ভট্টাচাৰ্যৰ ঘৰত তানিকা সৰকাৰৰ জন্ম। তেওঁ সতীৰ্থ ইতিহাসবিদ সুমিত সৰকাৰৰ সৈতে বিবাহপাশত আৱদ্ধ হৈছে।

সৰকাৰে ১৯৭২ চনত কলিকতা বিশ্ববিদ্যালয়ৰ প্ৰেচিডেন্সি কলেজৰ পৰা ইতিহাসত স্নাতক ডিগ্ৰী লাভ কৰে। ১৯৭৪ চনত তেওঁ কলিকতা বিশ্ববিদ্যালয়ৰ পৰা আধুনিক ইতিহাসতো ডিগ্ৰী লাভ কৰিছিল। ১৯৮১ চনত দিল্লী বিশ্ববিদ্যালয়ৰ পৰা তেওঁ পিএইচ.ডি. লাভ কৰে।

তেওঁ নতুন দিল্লী জৱাহৰলাল নেহৰু বিশ্ববিদ্যালয়ৰ ইতিহাস বিভাগৰ অধ্যাপক। তেওঁ ছেইণ্ট ষ্টিফেনছ কলেজ আৰু দিল্লী বিশ্ববিদ্যালয়ৰ ইন্দ্ৰপ্ৰস্থ মহাবিদ্যালয়ত অধ্যাপনা কৰিছিল৷ তেওঁ চিকাগো বিশ্ববিদ্যালয়ত আধুনিক ভাৰতীয় ইতিহাসও পঢ়াইছে।

*

## স্বীকৃতি
২০০৪ চনত পশ্চিমবংগৰ বাংলা একাডেমীৰ সৰ্বোচ্চ সাহিত্য বঁটা  ৰবীন্দ্ৰপুৰস্কাৰ লাভ কৰে। এক সংবাদ মতে ২০০৭ চনৰ মাৰ্চ মাহত নন্দীগ্ৰামত হোৱা আৰক্ষীৰ গুলীচালনাৰ প্ৰতিবাদ হিচাপে তেওঁ এই বঁটা ঘূৰাই দিবলৈ বিচাৰিছিল।

## তথ্যসূত্ৰ

শ্ৰেণী:একবিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কমলা লক্ষ্মণ

**কমলা লক্ষ্মণ **শিশু গ্ৰন্থৰ এগৰাকী ভাৰতীয় লেখিকা আৰু কাৰ্টুনিষ্ট আৰ কে লক্ষ্মণৰ পত্নী আছিল।

## প্ৰাৰম্ভিক জীৱন
লক্ষ্মণৰ জন্ম চেন্নাইত হৈছিল আৰু ছেইণ্ট থমাছ কনভেণ্টত অধ্যয়ন কৰিছিল আৰু পিছত দিল্লীৰ ইন্দ্ৰপ্ৰস্থ মহিলা মহাবিদ্যালয়ৰ পৰা স্নাতক ডিগ্ৰী লাভ কৰিছিল। তেওঁ মুম্বাইৰ ছাৰ জে জে স্কুল অৱ আৰ্টৰ পৰা অভ্যন্তৰীণ সজ্জা বিষয়তো(ইণ্টেৰিয়ৰ ডেকৰেছন) ডিগ্ৰী লাভ কৰিছিল। 
ইণ্ডিয়া বুক হাউচে লক্ষ্মণক ১৯৭০ ৰ দশকত শিশু গ্ৰন্থ লিখিবলৈ আয়োগ দিছিল। তেওঁৰ উল্লেখযোগ্য ৰচনাসমূহৰ ভিতৰত আছে থামা ষ্টৰীজ, তেনালী এণ্ড আদাৰ ষ্টৰীজৰ ৰমন আৰু থামা আৰু হিজ মিচিং মাদাৰ। তেওঁৰ বহুতো ৰচনা স্বামী আৰ কে লক্ষ্মণে চিত্ৰিত কৰিছিল। তেওঁৰ কাহিনীবোৰ ভাৰতীয় টিভি ষ্টেচন দূৰদৰ্শনৰ দ্বাৰা ধাৰাবাহিকভাৱে সম্প্ৰচাৰ কৰা হৈছিল।

## ব্যক্তিগত জীৱন
লক্ষ্মণ ১৯৬৫ চনত মুম্বাইত তেওঁৰ মাতৃৰ দ্বাৰা প্ৰতিষ্ঠা কৰা মহালক্ষ্মী লেডিজ ক্লাবৰ আজীৱন সভাপতি আছিল।

কাৰ্টুনিষ্ট আৰ. কে. লক্ষ্মণৰ প্ৰথমা পত্নী কুমাৰী কমলাৰ পৰা বিবাহ বিচ্ছেদৰ পিছত তেওঁ কমলা লক্ষ্মণৰ সৈতে বিবাহপাশত আৱদ্ধ হয়। আৰ. কে. লক্ষ্মণ তেওঁৰ 
সম্পৰ্কত মামাও আছিল। তেওঁৰ এজন পুত্ৰ শ্ৰীনিবাস এগৰাকী অৱসৰপ্ৰাপ্ত সাংবাদিক, এগৰাকী বোৱাৰী ঊষা আৰু এগৰাকী নাতিনী ৰিমণিকা। 

লক্ষ্মণৰ ২০১৫ চনত ৯০ বছৰ বয়সত মৃত্যু হয়।

## তথ্যৰ উৎস
শ্ৰেণী: ভাৰতীয় ব্যক্তিশ্ৰেণী: লেখিকা
নোৰা আছলান

**নোৰা আচলান** () জন্ম: ১৯৩৭ চনৰ ১৯ ​​ডিচেম্বৰ, এগৰাকী আৰ্জেণ্টিনাৰ ভিচুৱল আৰ্টিষ্ট আৰু ফটোগ্ৰাফাৰ। তেওঁ টেপেষ্ট্ৰী ডিজাইন আৰু কলাজৰ বাবে পৰিচিত। তেওঁৰ কামক মেক্স আৰ্নষ্ট, ফ্ৰেড টমাচেলি, হাইৰ’নিমাছ বছৰ আৰু মাথিয়াছ গ্ৰুনেৱাল্ডৰ সৈতে তুলনা কৰা হৈছে। 

## জীৱনী
বুয়েনছ আয়াৰ্ছত জন্মগ্ৰহণ কৰা ছানীয়ে বুয়েনছ আয়াৰ্ছ বিশ্ববিদ্যালয়ত স্থপতিবিদ হিচাপে প্ৰশিক্ষণ লৈছিল। ফটোগ্ৰাফ, কোলাজ আৰু ইনষ্টলেচন, বস্ত্ৰশিল্পৰ ক্ষেত্ৰত কাম কৰা, ধাৰাবাহিক কৰ্মৰ প্ৰযোজনাৰ বাবে তেওঁ পৰিচিত। এই ধাৰাবাহিকসমূহৰ ভিতৰত এখন আলফমব্ৰাছ নামৰ চেণ্ট্ৰ’ কালচাৰেল ৰেকোলেটাত, মিউজিঅ’ নেচনেল ডি বেলাছ আৰ্টেছত প্ৰদৰ্শিত হৈছিল। চতুৰ্দশ প্ৰিমিঅ’ ক্লেম, মিউজিঅ’ নেচনেল ডি বেলাছ আৰ্টেছৰ চেণ্ট ফেলিচিয়ান বঁটা, নোভাৰ্টিছ বঁটা, কষ্টাণ্টি বঁটা, পালেৰ্মোৰ বিশ্ববিদ্যালয় বঁটা, কনটেষ্ট মেয়’ৰাজগো ফাউণ্ডেশ্যন আৰু আগফা বঁটা লাভ কৰে। ১৯৯২ চনত তেওঁ ভিজুৱেল আৰ্টছ, টেক্সটাইল আৰ্ট আৰু ১৯৮২ চনত কনেক্স ফাউণ্ডেচনৰ দ্বাৰা টেপেষ্ট্ৰীৰ কনেক্স বঁটা, চিএৱাইচিৰ প্ৰাইমাৰ প্ৰিমিঅ' আমেৰিকা ৯২, টেপেষ্ট্ৰীৰ প্ৰাইজ মিউনিচিপাল হল আৰু বুয়েনছ আয়াৰ্ছৰ প্ৰথম পুৰস্কাৰ নেচনেল টেপেষ্ট্ৰি চেম্বাৰ লাভ কৰে। তেওঁৰ কামক মেক্স আৰ্নষ্ট, ফ্ৰেড টমাচেলি, হাইৰ'নিমাছ বছ আৰু মাথিয়াছ গ্ৰুনেৱাল্ডৰ সৈতে তুলনা কৰা হৈছে।

তেওঁৰ কামৰ মালিক ডালাছ মিউজিয়াম অৱ আৰ্ট, মিউমক(mumok) মিউজিয়াম অৱ মডাৰ্ণ আৰ্ট, ভিয়েনাৰ; সমসাময়িক কলা সংগ্ৰহালয়, চাৰাজেভো; লেটিন আমেৰিকান আৰ্ট সংগ্ৰহ, এচেক্স বিশ্ববিদ্যালয়; আন্তঃৰাষ্ট্ৰীয় কলাজ চেণ্টাৰ, ফুলটন, পেনচিলভেনিয়া; ইউনিভাৰ্চিটি ডি পালেৰ্মো, আৰু ইউনিভাৰ্চিটি ৩ ডি ফেব্ৰেৰো, বুয়েনছ আয়াৰ্ছ; আৰু আৰ্জেণ্টিনা, আমেৰিকা আৰু ইউৰোপত ব্যক্তিগত সংগ্ৰহত সংৰক্ষিত হৈ আছে।

## তথ্য সূত্ৰ

শ্ৰেণী:আৰ্জেণ্টিনাৰ ব্যক্তি
শ্ৰেণী:ফটোগ্ৰাফাৰ
হুৰিয়া মাছহৌৰ

**হুৰিয়া মাছহৌৰ** (, জন্ম-১৯৫৪) য়েমেনৰ এগৰাকী মানৱ অধিকাৰ আৰু মহিলা অধিকাৰ কৰ্মী। ২০১২ চনৰ পৰা আৰম্ভ হোৱা বিপ্লৱৰ পিছৰ য়েমেনত মানৱ অধিকাৰ মন্ত্ৰীৰ পদত অধিষ্ঠিত হৈছিল। সুৰক্ষাৰ চিন্তাত ২০১৪ চনত তেওঁ এই পদ এৰি এডেনলৈ গুচি যায়।

২০০০ চনত মাছহৌৰ য়েমেন চৰকাৰৰ পুঁজিৰে চলি থকা অৰ্ধস্বাধীন মহিলা সংস্থা মহিলা ৰাষ্ট্ৰীয় সমিতিৰ ডেপুটি আছিল। আৰব বসন্ত নামেৰে জনাজাত বিপ্লৱত অংশগ্ৰহণৰ বাবে ২০১১ চনত তেওঁ পদত্যাগ কৰে।. ২০১১ চনৰ ১৮ মাৰ্চত য়েমেনৰ ৰাজধানী চহৰ ছানাত প্ৰতিবাদকাৰীক হত্যা কৰাৰ অভিযোগত ৰাষ্ট্ৰপতি আলী আব্দুল্লা ছালেহক বিচাৰৰ সন্মুখীন হ'বলৈ আহ্বান জনোৱাত তেওঁ সক্ৰিয় আছিল।

০ জন কৰ্মীক আটক কৰাৰ প্ৰতি দৃষ্টি আকৰ্ষণ কৰিবলৈ ২০১১ চনত তেওঁ অনশন কৰে। ২০১১ চনৰ পৰা তেওঁ হাউথী নেতৃত্বাধীন ৰাষ্ট্ৰীয় পৰিষদৰ মুখপাত্ৰ হিচাপে পৰিগণিত হয়।

২০১২ চনত ৰাষ্ট্ৰপতি আবেদ ৰব্বুহ মনছুৰ হাদীয়ে তেওঁক য়েমেনৰ প্ৰথম মানৱ অধিকাৰ মন্ত্ৰী হিচাপে নিযুক্তি দিছিল। মানৱ অধিকাৰ মন্ত্ৰী হিচাপে তেওঁ মানৱ অধিকাৰ আৰু মৰ্যাদা উলংঘা কৰা দুৰ্নীতি, নিৰ্যাতন আৰু আটক কৰা লোকসকলক অনুসৰণ কৰিছিল।য়েমেনত বাল্যবিবাহৰ অন্ত পেলোৱাৰ বাবেও তেওঁ কাম কৰিছে।

তেখেতে কৈছে যে "এজন নিৰীহ ব্যক্তিক পতন কৰাটো এটা ডাঙৰ ত্ৰুটি।"[9] এই আক্ৰমণৰ বিৰুদ্ধে তেওঁ দ্য ৱাশ্বিংটন পোষ্টত লিখিছে, হিংসাৰ দ্বাৰা প্ৰভাৱিত ব্যক্তিসকলৰ প্ৰতি দৃষ্টি আকৰ্ষণ কৰিছে। 

২০১৩ চনত তেওঁ আইন ঘোষণা কৰে যে মহিলাসকলৰ বিবাহৰ নূন্যতম বয়স আঠাইশ বছৰ হ'ব লাগিব।

২০১৪ চনত মাশ্বৌৰৰ সুৰক্ষা বিপদত পৰিছিল, সেয়েহে তেওঁ এডেনলৈ গুচি যায় আৰু মানৱ অধিকাৰ মন্ত্ৰীৰ পদ এৰি যায়। ২০১৫ চনত তেওঁৰ ঠাইত এজ্জেদিন আল-আছবাহিক নিযুক্তি দিয়া হয়।
## তথ্যসূত্ৰ

শ্ৰেণী:য়েমেনৰ ব্যক্তি
শ্ৰেণী:য়েমেনৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:মানৱ অধিকাৰ কৰ্মী